GARAGARDO TAILERRA! - Donostiako Piratak : Donostiako Piratak\nPiratak asteburu honetan ez gera gelditu korrika dela eta, baino ainguratarrok plan berri batekin gatoz zuentzat hurrengo ostiralerako! Bi hilabete barru gutxi gora behera alternatiben herrixka ospatuko da Donostian, eta motorrak berotzen hasteko garagardo tailer polit-polit bat prestatu dugu.\nOrduan, zein da plana? 5 orduko prozesu baten bidez garagardoa nola egiten den ikusi eta ikasiko dugu. Guztiz artisau eta naturala! Prozesua fase desberdinek osatzen dute, lehenengo garagarra urarekin nahastu, beratzen utzi, ondoren filtratzeko.... Prozesu osoa jakin nahi? Etor zaitez Martxoak 27 Txantxarrekara 18:00tan!!\n** Lehenago jarri den bezela prozesua bost ordukoa da, horregatik lehen pausoa 4:30tan hasiko dugu. Norbaitek prozesu oso-osoa ikusi nahi badu, ongi etorria izango da!\nMila esker Txantxarraka gaztetxeari espazioa erabiltzeko aukera emateagatik!Eta Errota garagardoa egiten duten kideei aukera ezin hobe honengatik! Pirata sentitzen zareten guztiei deialdia, animatu zaitezte eta parte hartu! Lurra iraintzen duenak, bere burua iraintzen du!


Tenis pistak itxita daude, estaltze lanak egiteko - Oñati - Goiena.eus\nTenis pistak itxita daude, estaltze lanak egiteko\nOihana Elortza 2014-09-19 11:00\nUmeak tenisean jolasten uztailean, udako kirol kanpainaren barruan\nBeheko pistako lurzorua berritzen hasi dira eta estalkiak harmaila ere babestuko du euritik. Aurten ez da San Migel jaietako tenis txapelketarik jokatuko.\nKiroldegiko tenis pista biak daude itxita, horietako bat estaltzeko lanak aste honetan hasi dituzte-eta. Lanak bukatu bezain azkar zabaltzea da udaleko kirol zerbitzuen nahia, baina litekeena da lanak urte bukaera arte irautea. Aurten, beraz, ez da San Migel jaietako tenis txapelketarik jokatuko.\nBeheko tenis pista da tapatuko dutena. Estalkiak uhin forma izango du, eta pista ez ezik, harmaila ere babestuko du euritik. "Estalkiarekin, neguan ere jokatu ahal izango da tenisera. Eta baita edozein iluntzetan ere. Izan ere, argiztapena izango du pista berrituak, eta askoz ordu gehiagotan jokatu ahal izango da horrela. Hala ere, argiztapen natural gehien ahalbidetzen duen estalkia jarriko da. Hala, egunez zein gauez, bietan jokatu ahal izango da ondo", azaldu du Oskar Carrascalek, kirol teknikariak.\nEstalkia jarri ez ezik, zorua ere berria izango du gero beheko tenik pistak. "Lurzorua jasotzeko lanak izango dira egingo dituzten lehenak. Zoladura sintetikoa jarriko da gero, oraingo jokoa baino azkarragoa izango da gerokoa", adierazi du Carrascalek. Gainera, igerilekuko terrazan eta kantxa berdeko harmailetan dauden itoginak konpontzeko ere aprobetxatuko dituzten lan horiek.\nEstalkia urrian jarriko dute eta horrek eragina izango du saihesbideko zirkulazioan; semaforoak jarriko dituzte. Egunak zehazteke daude oraindik.


Bilduma | Altzariak | Banugelak\nNEURRIRA EGINIKO PROJEKTUAK\nNeurrien hartzea eta projektu osoa\nProjektu pertsonalizatuak egiten ditugu kasu bakoitza ondo aztertuz eta irtenbide onena bilatuz. Obra bat bere osotasunean ondo egiteko koordinaketa oso garrantzitsua da. Lan osoak egiten ditugu gremioen koordinaketarekin. Zure obra goitik behera kontrolatzen dugu, diseinua, materialen aukeraketa, lanen antolamendua,...\nZarugalde, 52 - Arrasate\nALFONBRAK ETA GORTINAK\nJantzi zure bainugela\nBainugelarako alfonbra eta gortina sorta haundia. Tamaina, kolore eta diseinuak gustu eta espazio guztietarako.\nZaldiaran plaza, nº 6 bajo - Tel. 945 22 99 41 Pintor Tomás Alfaro nº 1 bajo Tel. 945 24 87 62 - Vitoria-Gasteiz\nBainugelan behar dituzun osagarri guztiak. Alfonbra eta gortina sorta haundia. Tamaina, kolore eta diseinuak gustu eta espazio guztietarako.\nDUTXA ETA BAINUONTZIRAKO MANPARAK\nGure bezeroak kasuan kasuko beharrizanetara egokitzen dakigulako jarri du bere konfidantza gutan. Neurrira jarriko dizugu dutxa eta bainuontzirako manpara, diseinua eta kalitatea zainduz, altzairu heldoigaitzezko burdineria praktiko eta iraunkorrarekin eta segurtasunezko beira tenplatuzko aukera zabalarekin. Bisita gaitzazu eta modelu, egitura, bertsio, osagai eta neurri sortarik handiena erakutsiko dizugu, dituzun beharrizan eta baldintza eta bainugelak uzten digun espaziora egokituko gara. Ez izan zalantzarik, zerbitzuaren egokitzea, atentzio zuzena, hurbiltasuna, ofizioa eta bitartekorik onenak biltzen ditugu emaitzarik onena lortzeko. Argazkiotan aukera gutxi batzuk besterik ez ditugu erakusten.\nZure bainugelan behar den guztia.\nBainugelen diseinua eta instalazioa. Katalogo zabala neurriko altzarietan.\nLapurdi kalea, 2 - Arrasate\nGure bezeroak kasuan kasuko beharrizanetara egokitzen dakigulako jarri du bere konfidantza gutan. Neurrira jarriko dizugu dutxa eta bainuontzirako manpara, diseinua eta kalitatea zainduz, altzairu heldoigaitzezko burdineria praktiko eta iraunkorrarekin eta segurtasunezko beira tenplatuzko aukera zabalarekin. Bisita gaitzazu eta modelu, egitura, bertsio, osagai eta neurri sortarik handiena erakutsiko dizugu, dituzun beharrizan eta baldintza eta bainugelak uzten digun espaziora egokituko gara. Ez izan zalantzarik, zerbitzuaren egokitzea, atentzio zuzena, hurbiltasuna, ofizioa eta bitartekorik onenak biltzen ditugu emaitzarik onena lortzeko.


2023rako espero du Tapiak AHTa martxan egotea, «eperik baikorrenean» | Berria.eus\nGizartea 2023rako espero du Tapiak AHTa martxan egotea, «eperik baikorrenean»\n2023rako espero du Tapiak AHTa martxan egotea, «eperik baikorrenean»\nSalatu du atzerapena hamar urtekoa litzatekeela orduan abian jarriko balitz. «Hitzetatik ekintzetara» pasatzeko eskatu dio De la Sernari\nAbenduaren 22an bildu ziren Jaurlaritza eta Espainiako Gobernua. J. RUIZ / ARP\n2017-01-03 / Ibai Maruri Bilbao\nArantxa Tapia Eusko Jaurlaritzako Ekonomiaren Garapenerako eta Azpiegitura sailburuak AHT abiadura handiko trenari buruzko beste bilera bat eskatu dio Iñigo de la Serna Espainiako Sustapen ministroari; bi agintariokin batera, Bilbo, Donostia eta Gasteizko alkateek ere hartuko dute parte, AHTaren hiriburuetarako sarbideez hitz egiteko. «Nahikoa denbora galdu dugu; hitzetatik ekintzetara pasatzeko garaia da», esan zuen atzo, Euskadi Irratian egindako elkarrizketa batean. Salatu zuen bere garaian iragarri zela AHTa 2013rako egongo zela martxan, baina egun «eperik baikorrenean» 2023rako espero dutela. Obra zibila bukatzeko 42 hilabete beharko dituzte, Bergarako lotunea adjudikatzen denetik. Gero, trenbidea jartzea, probak egitea eta trenak jartzea faltako litzateke. Beraz, hamar urteko atzerapena izango luke.\nMinistroarekin abenduan izandako bilera baikor baloratu du. Trena hiriburuetara lurpetik sartzeko aukera aztertzeko prest agertu zen De la Serna, eta hori «berritasuna» izan da Espainiako Gobernuaren jarreran; hala ere, epeez eta gastuez eztabaidatu behar dute ministerioarekin. Bilerak ez du datarik, eta «azkar» egingo ez balitz, «konpromiso faltatzat» hartuko luke.\nAurreko bileran Bizkaiko eta Arabako lanak ere Eusko Jaurlaritzaren esku uzteko eskatu zion Tapiak De la Sernari, «abiadura azkartzeko». Baina, sailburuaren esanetan, ministroak ez zuen argi ikusi. «Berak ez du uste lagunduko duenik. Baina Gipuzkoan ikusten ari gara askoz azkarrago dabiltzala lanak».\nKolorez eta txosnaz beteta dago Areatza


Irekia Eusko Jaurlaritza - Gobierno Vasco :: EHAA xedapena 201703837\nAldizkariaren data: 2017-07-31 Aldizkari honetan argitaratua: 2017144\nAGINDUA, 2017ko uztailaren 14koa, Hezkuntzako sailburuarena, zeinaren bidez aldatzen baita sailburu beraren 2017ko maiatzaren 8ko Agindua, argitara eman zuena lekualdatze-lehiaketako behin betiko esleipena. Lehiaketa horretarako deialdia Hezkuntzako sailburuaren 2016ko urriaren 24ko Aginduaren bidez egin zen kidego hauetarako: Bigarren Hezkuntzako katedradun eta irakasleena, Lanbide Heziketako irakasle teknikoena, Hizkuntza Eskola Ofizialetako katedradun eta irakasleena, Musikako eta Arte Eszenikoetako katedradun eta irakasleena eta Arte Plastikoetako eta Diseinuko katedradun eta irakasleena.\nGaiak: FUNTZIONARIO PUBLIKOAK; IRAKASLEAK; LEKUALDATZE-LEHIAKETA; OPOSIZIO ETA LEHIAKETAK; UNIBERTSITATEAZ KANPOKO IRAKASKUNTZAK; ALDAKETA; ESLEIPENA\nHurrenkenaren zenbakia: 201703837\n2017/05/10rean argitaratutako 2017/05/08ko AGINDUA aldatzen du \nHezkuntzako sailburuaren 2016ko urriaren 24ko Aginduaren bidez, Euskal Autonomia Erkidegoko Administrazioko unibertsitatekoak ez diren irakasleen kidegoetako langile funtzionarioen arteko estatu mailako lekualdatze-lehiaketarako deialdia egin zen (urriaren 27ko EHAA).\n2017ko maiatzaren 8ko Aginduaren bidez jakinarazten da Euskal Autonomia Erkidegoko irakasle funtzionarioen hainbat kidegotako lekualdatze-lehiaketako behin betiko esleipena, hau da, Bigarren Hezkuntzako Katedradun eta Irakasleen, Lanbide Heziketako Irakasle Teknikoen, Hizkuntza Eskola Ofizialetako Katedradun eta Irakasleen, Musikako eta Arte Eszenikoetako Katedradun eta Irakasleen eta Arte Plastikoetako eta Diseinuko Katedradun eta Irakasleen kidegoetako irakasle funtzionarioen lekualdatze-lehiaketako behin betiko esleipena. 2016ko urriaren 24ko Aginduaren bidez egin zen lekualdatze-lehiaketa horretarako deialdia (2016ko urriaren 27ko EHAA).\nJosé Miguel Aranzadi Lozano jaunak aipatu 2017ko maiatzaren 8ko Aginduaren aurka aurkeztutako berraztertze-errekurtsoaren aurrean, Hezkuntzako sailburuak ebatzi du, 2017ko uztailaren 7ko Aginduaren bidez, errekurtsogilearen eskakizunak baiestea. Horrenbestez, destinoa Vitoria-Gasteizko IES Koldo Mitxelena BHI ikastetxean esleitzeko duen eskubidea aitortzen zaio Aranzadi jaunari, Bigarren Hezkuntzako irakasleen kidegoko Fisika eta Kimika espezializazioan (2. hizkuntza-eskakizuna), eta IES Badaia BHI ikastetxean eskuratutakoa baliogabetzen zaio, Fisika eta Kimika espezializazioan (2. hizkuntza-eskakizuna).\nAgindu horretan xedatutakoari jarraikiz, beraz, baliogabetu egiten da Ignacio Porres Larrañaga jaunari Vitoria-Gasteizko IES Koldo Mitxelena BHI ikastetxean, Bigarren Hezkuntzako irakasleen kidegoko Fisika eta Kimika espezializazioan (2. hizkuntza-eskakizuna) bidegabeki esleitutako destinoa.\nOndorioz, eta eman dizkidaten eskumenak erabiliz, hau\nLehenengoa.– Aldatzea Hezkuntzako sailburuaren 2017ko maiatzaren 8ko Agindua, zeinaren bidez argitara eman baitzen Euskal Autonomia Erkidegoko irakasle funtzionarioen zenbait kidegotako lekualdatze-lehiaketako behin betiko esleipena, hau da, Bigarren Hezkuntzako katedradun eta irakasleena, Lanbide Heziketako irakasle teknikoena, Hizkuntza Eskola Ofizialetako katedradun eta irakasleena, Musikako eta Arte Eszenikoetako katedradun eta irakasleena eta Arte Plastikoetako eta Diseinuko katedradun eta irakasleena. Lekualdatze-lehiaketa horretarako deialdia Hezkuntzako sailburuaren 2016ko urriaren 24ko Aginduaren bidez egin zen. Eta honela aldatzen da:\n– José Miguel Aranzadi Lozano jaunari behin betiko destinoa ematen zaio Vitoria-Gasteizko IES Koldo Mitxelena BHI ikastetxean, Bigarren Hezkuntzako irakasleen kidegoko Fisika eta Kimika espezializazioan (2. hizkuntza-eskakizuna).\n– José Miguel Aranzadi Lozano jaunari behin betiko destinoa baliogabetzen zaio IES Badaia BHI ikastetxean, Bigarren Hezkuntzako irakasleen kidegoko Fisika eta Kimika espezializazioan (2. hizkuntza-eskakizuna).\n– Ignacio Porres Larrañaga jaunari behin betiko destinoa baliogabetzen zaio Vitoria-Gasteizko IES Koldo Mitxelena BHI ikastetxean, Bigarren Hezkuntzako irakasleen kidegoko Fisika eta Kimika espezializazioan (2. hizkuntza-eskakizuna).\nBigarrena.– José Miguel Aranzadi Lozano jauna izendatzen da, 2017ko irailaren 1etik ondorio ekonomiko eta administratiboak dituela. Jatorri-ikastegiko kargu-uzteak, ordea, 2017ko abuztuaren 31ko ondorioak izango ditu.\nHirugarrena.– Ignacio Porres Larrañaga jauna behin-behineko destinoan geratzen da, bere behin betiko destinoa galdu duelako administrazio-errekurtsoa ebazteagatik, 2017ko irailaren 1eko ondorioak dituela.\nLaugarrena.– Ignacio Porres Larrañaga jaunak 2017-2018 ikasturterako ikasturte hasierako plazen esleipen-prozesuan parte hartu beharko du, ezarritako moduan eta epeetan. Halaber, Ignacio Porres Larrañaga jaunak nahitaez parte hartu beharko du sail honek irakasleen kidegoko funtzionarioentzako deituko duen hurrengo lekualdatze-lehiaketan, eta herria edo eskualdea hautatzeko lehentasun-eskubidea izango du.\nMerezimenduak barematzean, parte hartzen dueneko ikastegian behin betiko destinoa duen funtzionario gisa lortutako puntuak zehazte aldera, postua galdutzat jo den ikastegia joko da parte hartzen dueneko ikastegitzat, eta horri erantsi beharko zaizkio gerora edozein ikastegitan emandako behin-behineko zerbitzuak.\nBehin-behineko destinorik lortzen ez duen bitartean, ikasturte hasieran destinoak esleitzeko antolatzen diren ekitaldietan hartu beharko du parte, behin-behineko destinoa lortzeko.\nIrakasle diren langileak (RPT). (2013-11-12(e)ko Kontseiluan hartutako erabakia)\nAGINDUA, 2017ko uztailaren 10ekoa, Hezkuntzako sailburuarena, zeinaren bidez aldatzen baita sailburu beraren 2017ko maiatzaren 8ko Agindua, argitara eman zuena lekualdatze-lehiaketako behin betiko esleipena. Lehiaketa horretarako deialdia Hezkuntzako sailburuaren…\nAGINDUA, 2019ko irailaren 12koa, Hezkuntzako sailburuarena, zeinaren bidez aldatzen baita sailburu beraren 2019ko maiatzaren 2ko Agindua, argitara eman zuena lekualdatze-lehiaketako behin betiko esleipena. Lehiaketa horretarako deialdia Hezkuntzako sailburuaren…\nAGINDUA, 2019ko abuztuaren 6koa, Hezkuntzako sailburuarena, zeinaren bidez agindu hau aldatzen baita: Agindua, 2019ko maiatzaren 2koa, Hezkuntzako sailburuarena, zeinaren bidez argitaratzen baitira Euskal Autonomia Erkidegoko Bigarren Hezkuntzako katedradun…\nAGINDUA, 2017ko maiatzaren 8koa, Hezkuntzako sailburuarena, zeinen bidez argitaratzen baitira Euskal Autonomia Erkidegoko Bigarren Hezkuntzako Katedradun eta Irakasleen, Lanbide Heziketako Irakasle Teknikoen, Hizkuntza Eskola Ofizialetako Katedradun eta Irakasleen…\nAGINDUA, 2018ko ekainaren 7koa, Hezkuntzako sailburuarena, 2018ko maiatzaren 10eko Agindua aldatzen duena, zeinaren bidez onartzen baitira Euskal Autonomia Erkidegoko Bigarren Hezkuntzako Katedradun eta irakasleen, Lanbide Heziketako Irakasle Teknikoen, Hizkuntza…\nAGINDUA, 2019ko ekainaren 18koa, Hezkuntzako sailburuarena, 2019ko maiatzaren 2ko Agindua aldatzen duena, zeinaren bidez onartzen baitira Euskal Autonomia Erkidegoko Bigarren Hezkuntzako Katedradun eta irakasleen, Lanbide Heziketako Irakasle Teknikoen, Hizkuntza…


1876ko konstituzioa azterketa | Historia | Xuletas, chuletas para exámenes, apuntes y trabajos\n1876ko konstituzioa azterketa\nEscrito el 3 de Julio de 2020 en vasco con un tamaño de 6,2 KB\nAurrean daukagun testua 1876ko konstituzioko artikulu sorta bat da. Juridiko publikoa da, Espainiar guztiei bideratuta dagoena. Gorte konstituziogileek idatzitakoa da, Alfonso XII.Aren erregealdian, errestaurzio garaian, Helburua Errestaurazio garai berriaren sistema politikoaren oinarriak finkatzea izan zen.\nSubiranotasuna gorteei eta erregeari dagokie. Espainia estatu konfesionala da eta eta erlijio katolikoa da nagusi. Elizza mantentzen da. Gainontzeko erlijioak gurtzeko askatasuna dago, betiere eremu pribatura mugatuta.(11. Artikulua)\nAdierazpen askatasuna bermatzen da, biltzeko eta elkartzeko askatasuna.\nGorteak bi gorputz legegilez osatuta daude: Senatua eta DIputatuen kongresua. Senatua norberaren eskubideko senatariek osatzen dute. (19 eta 20 art)\nKonstituzioak ez du zehazten sufragio mota, baina lehendabizi sufragio zentsitarioa ezarri zen eta 1890etik aurrera gizonezkoen sufragio unibertsala.\nEspainiar guztiak berdinak dira legearen aurrean (75. Artikulua)\nAginte banaketari dagokionez, botere legegilea gorteari eta erregeari dagokie (18. Art) eta betearazlea erregeari.(50. Artikulua)\n1874aren amaieran Borboien monarkia ezarri zen berriro Espainian, Alfonso XII.Ena buru zuelarik hasiz errestaurazioa, xede nagusitzat alderdi politiko guztien artean oreka eta batasuna lortzea izan zen.\nGarai horretako sistema politikoa Antonio Canovas del Castillok eratu zuen. Alderdi kontserbadorea sortu eta sistema politikoaren oinarri judizialak finkatu zituen, 1876ko konstituzioaren bitartez lorturik, 1845eko baino zabalagoa izan zen arren, oso antzekoak izan ziren. Subiranotasuna erregearen eta gorteen esku zegoen.\nGorteetan bi ganbera zeuden: Senatua, Erregeak aukeratutako eta aberatsen artean sufragio murriztuz hautatutako nobleak, militarrak eta apaizak biltzen zituzten;\nKongresuari dagokionez diputatuak herritarrek aukeratzen zituzten hauteskundeetan. Erlijio katolikoa zen ofizial bakarra nahiz eta besteak onartu.\nCanovasek txandakatze sistema ezarri zuen, honetan bi alderdi politikok zuten agintea, txandaka. Alde batetik Alderdi kontserbadorea zegoen, Canovas bera buru zela. Beste aldetik Alderdi Liberala zegoen Mario Sagasta buru.\nTxandakatzea bermatzeko hauteskundeak manipulatu eta iruzur egin behar zuten agintariek ezinbestean. Nekazari guneetan jauntxoek kontrolatzen zituzten bozketak.\nAlfonso XII.Ena hiltzean MCak ordezkatu zuen boterean. 1890eko hamarkadan krisi politiko, ekonomiko eta sozial latza geratzeaz gain, Espainiak bere azken koloniak galdu zituen. Alfontso XII.Aren erregealdian egoerak okerrera egin zuen, Marokoko Gerrak porrotera eramanez errestaurazio sistema. Ondorioz 1923an Primo de RIverak estatu kolpea eman zuen Bartzelonan. Horrela Canovasen erregimena deuseztatuta gelditu zen eta Espainiak monarkia konstituzionala izateari utzi zion.\nKonstituzio honek ekarri zuen 6 urteko sistema demokratikoa deuseztatzea. Orain arte iraupen handiena eduki duen konstituzioa izan da,\nErrestaurazio sistema politikoa 1876ko Konstituzioa testu inguru 1876ko konstituzioa testuaren azterketa Canovas sistema txandakatzea 7.Testua 1876ko konstituzioa Txandakatze sistema canovas del castillo -sagasta 1876ko konstituzioa


Terapia kognitibo-konduktualak – Gizapedia\nTerapia kognitibo-konduktualak arazo psikologikoak ikaskuntzaren eta norberaren ezagutzaren bitartez eta modu kontzientean gainditzen laguntzen duen ikuspuntu terapeutikoa da. Ikuspuntu kognitibo-konduktuala emozioak eta jokabideak kognizio edo ezagutzaren bitartez kontrolatu daitezkeela baieztatzen du, norberaren egoera emozionala asaldatzen duten egitura kognitibo desegokiak (distortsio kognitiboak) baztertuz eta estimuluak modu egokian interpretatuz eta moldatuz. Hain zuzen ere, terapia kognitibo-konduktualen hipotesi nagusiaren arabera, gertaerak ez baizik eta haien interpretazioa da gure egoera emozionala eragiten duena. Horri jarraiki, terapia kognitibo-konduktualek subjektuak bere pentsamendua kontrolatzea bilatzen dute, modu progresiboan, terapeutaren jarraipen, laguntza eta errefortzu positiboarekin. Bereziki, antsietate, depresio, fobia eta nahasmendu obsesibo-konpultsiboetan da eragingarria.\nBeste hizkuntzetan: ingelesez, cognitive behavioral therapy; gaztelaniaz, terapias cognitivo-conductuales.


PP-PSOEren oinordekotzaren itzal luzeaz • ZUZEU\nPP-PSOEren oinordekotzaren itzal luzeaz\nEusko Jaurlaritzan euskararen bilakaerari buruzko balantzea irakurriz gero, dirudike PP-PSOEk sustatutako gobernurik ez dela agintean izan hiru urtez. Berdin izan dela agintean batzuk ala besteak egon.\nEuskararen normalizazioak Jaurlaritzan daraman erritmo ia nabariezinean, ez dela aldaketarik izan. Berdin direla Bengoa eta Darpón, Urgell eta Azkarate, Ares eta Balza edo López eta Urkullu.\nBaina, etxe honetan dihardugunok badakigu ez dela berdin izan. EAJren eskutik erritmoa gero eta geldoagoa, baina euskararen aldeko haizea zebilela, mehe, boladaka, ia indarrik gabe, baina alde.\nHorrexegatik harrituta geratu ginen asko, EAJ-k igaro plangintzaldiaren balantzea aurkeztu zuenean, ontzat emanez aurreko basamortu gorriko hiru urteak. Harrigarria izan da, era berean, euskalgintzak sendoago erantzun ez izana Eitb taldean emandako gainbehera negargarriari, edo zerbitzu publikoetan (Ertzantza, Osakidetza, Hezkuntza…) euskarak jasandako baztertze sistematikoari.\nPP-PSOEren agintaldiak euskararen normalizazioari atzerakada latza ekarri diola, EAJ-k aipatu ere ez du egin, Jaurlaritzan ere lehenengo egunetik nabaritu genuen arren: hasteko, arduradun politiko gehientsuenak erdaldunak zirelako, jarraitzeko, gehien-gehienek euskararekiko axolagabekeria (eta sarri erdeinua) erakusten zutelako nabarmen, euskara teknikariak lehendik zeudena baino bakartuago utziz, edota zuzenean soilik itzulpenak egiten ipiniz gehien-gehienak, Euskara planak izozgailuan utzita.\nOkerrena da, PSOEk utzitako oinordekotzari ez zaiola etenik jarri. Ez da oraindik aldaketarik sumatzen. Sailetako Euskara Teknikariak itzulpenak egiten, eta euskara planak etorkizun hobe baten esperoan jarraitzen dute hamar hilabete geroago ere. Eta hortik aurrera, denetik aurki daiteke etxe honetan. Baita adibide iraingarririk ere. Kulturklik webguneko Idazleen direktorioa berbarako. Bertan ez duzu apenas euskaraz idazten duen idazlerik aurkituko. Uxue Alberdi ageri da zerrendaren bukaeran, baina Lankuren berri ematen du loturak; Uxueren literatur lanen arrastorik ez.\nAlferrik arituko zara Alonso, Atxaga, Izagirre, Jaio, Lertxundi, Mintegi, Saizarbitoria, Urretabizkaia, edo beste edozein euskal idazleren bila. Ez daude. Zero.\nBertoko idazle erdaldunak bai, ostera. Dozenaka. Patxilopeztarren estiloan, euskara bazterrera, konplexurik gabe. PP-PSOEren oinordekotza bizirik dirau Eusko Jaurlaritzan.\nPareko leihotik: Gerezien garaia\n16 pentsamendu “PP-PSOEren oinordekotzaren itzal luzeaz”-ri buruz\nZuZeu 2013-08-12 13:36\nDena geratu zen argi hasieratik: Euskadi Literatura Sarien emanaldia, ordura arte egiten zutenei kendu eta sozialisten “ingurukoei” eman zitzaien, Alex Oviedo tarteko. Luze eta zabal aritu ginen horretaz orduan. Gero etorri zen guztiaren seinale aparta izan zen Xabier Lete iraindu zuteneko egun hura, Blanca Urgell buru zela. Hemen dago gertaeren kronika.\nPeru Dulantz 2013-08-12 15:24\nPSEkoek Aldizkari Ofiziala erdaraz bakarrik irakurtzeko aukera zabaldu zuten, euskarazko zutabe oztopagarri hori gabe. Urtebete pasa eta gero PNVk ez du ezer egin hori aldatzeko, eta ez dirudi asmorik duenik ere.\nbost 2013-08-13 11:57\nErabat ados Peru Dulantzek eginiko lehenengo iruzkinarekin, alegia aldizkari ofizial elebakar berriari buruz eginiko iruzkinarekin. Pozten naiz ni bezala pentsatzen duenik badagoela jakiteaz, sartu diguten golaz ohartu denik badagoela ikusteaz; izan ere, aurreko batean Jaurlaritza barruko lankide batzuekin komentatu nuen gai hori bera eta erabateko adostasuna izango nuela uste nuenean… ustea erdia ustel. Inork ez zion garrantzirik eman, eta hori lankide horiek guztiak euskaltzaleak direla (batzuk porrokatuak). Lozorrotik esna gaitezen!\nPeru Dulantz 2013-08-13 14:14\nHori da, bai, erabateko lozorroan gaude euskarari dagokionez, direnak eta ez direnak sartzen dizkigute gure begien aurrean eta gu konturatu ere ez. JJ eta Itzain askoren beharra dugu gure artean…\nJJ 2013-08-13 14:44\nEmozionatuko naiz, jejejej…\nsugar 2013-08-12 16:38\nEAJri Euskara bost,behintzat gau egun daon EAJri. Hauteskunde kanpainan argi ikusten zan EAJren jarrera Euskararekiko,estatus politiko berriaren berdina gertarzen ari da. EAJren hitzetan denok ados eon behar gara inori ezer inposatu gabe. Beraz Espainia barrun ta gazteleraz. Haurreskoletan gaztelera bultzatzearen alde azaldu zirenean konfirmazioa izan zan. Herriak ez badu bultzatzen EAJk ez du ezer eingo,ta EAJko bozkatzaile ugariei Euskara bost axola zaienez…\nIban 2013-08-12 21:33\nBa ote euskara lehenesten duen alderdirik?\nPeru Dulantz 2013-08-13 09:55\nDenok dakigu zein zen Celaa andrearen asmoa eredu hirueleduna bultzatzerakoan, ezta? Orain, zilegitasunik gabe hartutako gobernua utzitakoan, Jaurlaritza berriak egingo al du zerbait dekretu hori egokitzeko, aldatzeko, edo, besterik gabe, deuseztatzeko?\nUrkukuyu 2013-08-13 11:13\nSe dekretu? Eredu hiruoleduna? Ole, ole y ole?\nNik es dot euskera inposatuko.\nEuskera chiri-chiri. Erderas ederto.\nOrixe 2013-08-13 14:21\nEAjK-k utzi egin du behin betiko euskararen inguruko edozein ardura eta PSEren tesietara hurbildu da nabarmen.\nEzker abertzaleak du orain euskararen arloan egitasmo on bat aurkeztu eta lidergoari heltzeko aukera bikaina.\nZuZeu 2013-08-14 11:07\nKulturkliketik ohar hau igorri digute ZuZeuko erredakziora:\nKulturkliketik, Zuzeun argitaratutako informazio honi erantzun nahi diogu:\nKulturklikeko lantaldea harremanetan ari da kultur elkarteekin, Kultur Baliabideen Direktorioan sartzen joan daitezen.\nLiteratur eragileen kasuan, idazleak biltzen dituzten bi elkarteei (Euskadiko Idazleen Elkartea eta Euskal Idazleen Elkartea) beren elkartekideekin Direktorioan sartzeko proposamena egin genien.\nSaiatu arren, oraindik ez dugu erantzunik jaso Euskal Idazleen Elkartetik, eta, beraz, ezin ditugu datu horiek argitaratu; izan ere, horixe zehazten du Datuen Babeserako Legeak.\nEuskal Idazleen Elkartearen erantzuna eta baimena jasotzen ditugunean, berehala gehituko ditugu datu horiek gure Direktoriora.\nEdozein zalantza argitzeko edo kontsultaren bat egiteko, mezu bat idatz diezagukezue Kulturklikeko helbide elektronikora: kulturklik@ej-gv.es.\nZuen erantzunaren zain geratzen gara.\nAK 2013-08-14 13:21\nKulturklikeko lantaldeak Euskal Herriko kultur eragile ezberdinekin egindako elkarlanaren jakitun naiz eta artikulu honek beraien lana, inolako fundamentu gabe kutsatzen duela deritzot. Euskal literatur alorrean dabiltzanek ez badute erantzunik eman atarian azaltzeko, interesik ez dutelako izango da, baina ez Kulturkliken partetik saiakerarik egon ez delako. “Euskal txiringetoak” ere badira, eta batzuek hala segi nahi badute, ba aurrera! baina gero ez dezatela esan aukerarik eman ez zaienik bestelako plataformetan.\nbost 2013-08-14 14:26\nBoletinarekin gertatu dena, nire ustez, aurrerapausua baino atzerapausua da. Nafarroako gobernuak sustatzen duen ereduaren bidetik jarri nahi izan gintuzten -eta hala darraigu, aldeak alde-. Oker ez banago, boletina erdara hutsean argitaratzen da Nafarroan, eta gero, zenbait ale euskeraz, Nafarroako eremu euskaldunetarako (hala zen, behintzat, Internet ez zegoen garaian).\nBitartean, gure lankide erdaldun elebakarrei ezerk ez die gogorarazten jada testu ofizialetan beraiek ere euskera ikastera eta erabiltzera behartuta daudela administrazio honetako langileak diren heinean, guk erdera eta euskera darabiltzagun bezalaxe.\nErabaki horrekin euskeraren presentzia ezabatzea bilatu da, nire ustez; batez ere, erderaren parean ez agertzea, ez dezagun sinestu, badaezpada, parekoak direnik, edo, inoiz, parekoak izatera hel daitezkeenik.\nKeinuek hainbesteko garrantzia duten gizarte honetan, hizkuntza paisaiak garrantzi handia du (batez ere hizkuntza bat baino gehiago duten gizarteetan) eta paisai horretatik desagerrarazten duzuna, alegia jendaurrean agertzen ez dena, soilik ez da existitzen.\nNafarrek gure bidea hartu beharrean, guk haiena hartu?\nJJ Agirre 2013-08-14 14:35\nNire asmoa ez da izan inoren lana kutsatzea. Are gutxiago “inolako fundamentu gabe” AK delakoak esan bezala.\nHilabeteak dira nire zerbitzu buruari eta zuzendariari hutsune horren berri eman niela, diskrezio eta “fundamentu” osoz, eta pentsatzen dut egingo zituztela egin beharrekoak.\nEgin dudan gauza bakarra izan da bai orduan, bai egun ere, kulturklik-en atal horretan ageri den hutsunea agerrarazi.\nItzain 2013-08-14 15:21\nPPSOEk fijazioa dauka(te) euskararekin. Desagerrarazi nahi lukete, bistatik galdu. Hartara dator boletina bi bertsio ezberdindutan argitaratzearena, erdaldunek ez dezaten euskararekin inongo harremanik izan.\nNafar Gobernuak edo Iruñako Udalak egin ohi duen bezala.\nPSNko zinegotzi batek esan zidan behin, oso argi: “zergatik soportatu behar dut nik euskarazko testua ikustea?”\nHorixe da “el euskera en libertad” xelebrearen sintesia.\nAK 2013-08-16 23:58\nJJ Agirre, diozun hutsunea ez dute Kultuklikekoek eragin, bertan agertzea komeni ez zaiela erabaki dutenek baino. Beraz, harriak okerreko teilatura botatzen zabiltzala deritzot.


Sententzia batek ELAri arrazoia eman dio eta Aguraingo ArcelorMittaleko lantoki batean 2019ko lan egutegian egindako aldaketak indargabetu ditu — ELA Sindikatua\nSententzia batek ELAri arrazoia eman dio eta Aguraingo ArcelorMittaleko lantoki batean 2019ko lan egutegian egindako aldaketak indargabetu ditu\nSententzia batek ELAri arrazoia eman dio eta Aguraingo ArcelorMittaleko lantoki batean 2019ko lan egutegian egindako aldaketak indargabetu ditu Epaiaren arabera, enpresak atzera egin beharko du eta aldebakarrez aldatu zuen 2019ko egutegiaren aurreko egoerara itzuli beharko du. ELAk jarritako demanda bati esker lortu da hau. https://www.ela.eus/eu/gasteiz/albisteak/sententzia-batek-elari-arrazoia-eman-dio-eta-aguraingo-arcelormittaleko-lantoki-batean-2019ko-lan-egutegian-egindako-aldaketak-indargabetu-ditu https://www.ela.eus/@@site-logo/elalogo.png\nEpaiaren arabera, enpresak atzera egin beharko du eta aldebakarrez aldatu zuen 2019ko egutegiaren aurreko egoerara itzuli beharko du. ELAk jarritako demanda bati esker lortu da hau.\nGasteizko Lan Arloko 3. zenbakiko Epaitegiak baliogabetzat jo du Arcelor Mittalek Agurainen duen lantegi batean 2019ko egutegia aldatzea. Aldaketa horren ondorioz, enpresaren zuzendaritzak norberaren aukerako egunak murriztu zizkien aldi baterako ezintasuneko, amatasuneko, aitatasuneko edo grebako egoeretan zeuden langileei. Murrizketa horiek posta elektroniko bidez jakinarazi ziren, eta ez zen inolako azalpenik eman. Beraz, epaiaren arabera, "Langileen Estatutuaren 41. artikuluan legez ezarritako bidea betetzea eska zitekeen. Horregatik, bidezkoa da demanda onartzea eta lan-baldintzen funtsezko aldaketaren deuseztasuna deklaratzea".\nAurrekoaren ondorioz, eragindako langileek "aldaketaren aurreko egoerara itzuli beharko dute, deklarazio horrek berekin dakartzan ondorio legal eta ekonomikoekin".\nELAk azpimarratu duenez, Arcelor Mittalek, askotan, lan arloko legedia bete behar ez balitz bezala jokatzen du, "alde bakarreko erabakiak inposatuz". Sindikatua pozik agertu da epaiaren edukiarekin, eta lana duintasunez defendatzeko konpromisoa berretsi du.


Europako Batzordeak euskal ETEentzako finantzaketa plana aurkeztu du Euskadin - SPRI\nSPRI / Berriak SPRI / Berriak / Europako Batzordeak euskal ETEentzako finantzaketa plana aurkeztu du Euskadin\nDG Grow erakundeko zuzendari nagusi Daniel Callejak ETEentzako finantza laguntzen araudi markoa azaldu du SPRIk eta Eusko Jaurlaritzaren Bruselako ordezkaritzak antolatutako topaketa batean.\nJardunaldi horretan hainbat programari –besteak beste, COSME, ETEentzako IF eta ETE Ekimena- buruzko informazioa eman dute eta Horizon2020 programako finantza instrumentu guztiak azaldu dituzte.\nSPRIk lideratutako EENBasque partzuergoa bide posibleetako bat da euskal enpresak EBrekin konektatzeko eta haren finantzaketa lortzeko.\nJardunaldi hori apirilaren 16an egingo da Bizkaiko Zientzia eta Teknologia Parkean.\nEuropako Batzordeak hainbat finantzaketa tresna abiarazi ditu Europako ETEentzat, 300.000 milioi euroko inbertsioa aktibatuko duelarik horien bitartez. Europak lehiakortasuna bultzatzeko sortu dituen laguntza instrumentu horiek euskal enpresei hurbiltzeko, SPRIk (Ekonomiaren Garapen eta Lehiakortasun Sailaren menpeko enpresen garapenerako agentziak) eta Jaurlaritzaren Europako Batzordeko (Bruselan) ordezkaritzak aurkezpen jardunaldi bat antolatu dute datorren apirilaren 16an, Bizkaiko Zientzia eta Teknologia Parkeko Auditorioan.\nEkonomiaren Garapen eta Lehiakortasun sailburuak irekiko du jardunaldia eta azalduko du zein estrategia diseinatu dituen Jaurlaritzak are gehiago indartzeko euskal industriaren bereizgarri diren lehiakortasun-baloreak, hots, RIS3 estrategiaren giltzarriak.\nDaniel Callejak, DG Grow erakundeko zuzendari nagusiak eta Juncker ekimena burutzeko prozesuaren arduradun nagusietakoak, euskal enpresei azalduko dizkie Horizon2020 programaren markoan diseinatu diren laguntzak eta Juncker erronkarekin lotutako beste ildo batzuk, alegia 300.000 milioi euro mobilizatzea helburu dutenak.\nEuropako Batzordeko Ignacio Puente eta Vilmos Budavari, finantza arloko INNOVFIN eta COSME programen arduradunak, Daniel Callejarekin batera arituko dira eta euskal enpresen zerbitzura egongo dira beren ardurapeko programen xehetasun guztiak azaltzeko.\nSPRIk lideratzen du EEN euskal partzuergoa. Partzuergo hori administrazioak euskal enpresen esku jarritako tresna bat da, tresna horren bidez eskura ditzaten EBk eskaintzen dituen finantza instrumentuak: Horizontea 2020 eta COSME 2020.\nEnterprise Europe Network Europako Batzordearen barruko DG GROW erakundearen ekimen bat da eta Euskadiko kapituluak, hau da EENBasque partzuergoak, DGrekin eta bere zuzendari nagusi den Daniel Callejarekin kolaboratzen du hazkunde-misioetan (Missions for Growth). Hazkunde-misio horiek eskualde zehatz batzuetako lankidetza industriala sustatzeko eta negozio aukerak identifikatzeko enpresa misioak dira.\nBasque Enterprise Europe Network partzuergoak (SPRI da partzuergo horren koordinatzailea) hurbilago jartzen die Europa gure enpresei eta aukera ematen die euskal ETEei EBko funtsen zati bat jasotzeko. Euskal enpresek Europar Batasunaren Programa Markoetan (301 euskal erakundek parte hartu dute 460,65 milioi euroko finantzaketa jaso duten VII. Programa Markoaren 904 proiektutan) eta Horizonte 2020 estrategian lortutako emaitza onez gain, aipatu behar da euskal ETEek arrakasta lortu dutela ETE tresnaren bidez, izan ere, 8 enpresa onuradun daude 1. faseko (6 enpresa) eta 2. faseko (2 enpresa) lehenengo ebaketa-datetan.\nEEN-ek Europa osoko ia 600 erakunde biltzen ditu, eta SPRI horietako baten barruan dago, Basquee ENN Partzuergoaren barruan hain zuzen. Partzuergo horren barruan daude baita ere Bilbo, Gipuzkoa eta Arabako Merkataritza Ganberak, Innobasque eta Beaz. Joan den urtarrilean SPRIko zuzendari nagusiak, euskal gunearen arduradun den aldetik, 2020ra arte iraungo duen lankidetza akordio berri bat sinatu zuen.\nEENBasque partzuergoaren balantzea\nEENsortu zenetik (2008tik) hona, euskal enpresek teknologia transferitzeko 33 akordio sinatu dituzte eta 4.000tik gora profesionalek parte hartu dute EENren jarduerei buruzko aholkularitza eta informazio jardunaldi eta ekitaldietan.\n2015ean 400 bat lagun elkartu dituzten 5 jardunaldi antolatu dira. Bestalde, EEN Basque partzuergoak Euskadira ekarri ditu EENren hiru Talde Sektorialen bilerak. Martxoan ImagineNano 2015 azokaren markoan eginiko Enpresa Topaketak antolatu eta koordinatu dira. Topaketa horietan alde biko 300 bilera egin dira sektoreko euskal enpresen eta Bilboko hitzordu horretara etorri diren 21 herrialdetako 98 parte-hartzaileren artean.


GAIA BABA - Moving Compass (Galizia) - TEE - Tolosako Ekinbide Etxea\nGAIA BABA – Moving Compass (Galizia)\nGAIA BABA - Moving Compass (Galizia) Topic Euskal Herria Plaza, 1, 20400 Tolosa, Guipúzcoa\n27nov19:00GAIA BABA - Moving Compass (Galizia)TITIRIJAI 202019:00 Topic, Euskal Herria Plaza, 1, 20400 Tolosa, GuipúzcoaActividades:Titirijai\nZabor-biltzailea hitzik eta zuzeneko musikarik gabeko obra da, txotxongiloen mundua eta antzerki fisikoa dantzarekin nahasten dituena. Ikuskizun honetan, zaborretik irudiak sortzen dira: metala, plastikoa, e.a. Pertsonaia, eszenografia eta atmosfera gisa\nZabor-biltzailea hitzik eta zuzeneko musikarik gabeko obra da, txotxongiloen mundua eta antzerki fisikoa dantzarekin nahasten dituena. Ikuskizun honetan, zaborretik irudiak sortzen dira: metala, plastikoa, e.a. Pertsonaia, eszenografia eta atmosfera gisa lantzen dugu zaborra.\nMaskaren, txotxongiloen eta formen bidez kontatutako istorioa, ikusleari bere eguneroko bizitzako hondakinak, eszenarako estilizatuak eta eraldatuak, ezagutzeko parada emango diona. Zaborrak gure mundua laster konkistatuko duela azaltzeko, dagoeneko galduta dagoen mundu baten istorioa kontatuko dugu.\nZuzendaritza: Moving Compass\nEgilea: Moving Compass\nTeknika: Bunraku, mahaia, eskularrua, objektuak eta maskarak\nGomendatutako Adina: Adultos


Bi aita. Bi ama\nErreforma hauen artean oihartzun sozialik haundiena lortu duena bikote homosexualen eskubideak bermatzea bilatzen duena izan da, eta honen puntu bat izan da, era berean, ezbai gogorrena sortarazi duena: umeak adoptatzeko eskubidea, alegia.\nArgi baino argiago ikusten dugu guk, inolako diskriminaziorik jasateko prest ez bagaude, ezta umeak adoptatzerakoan ere ez dugula onartuko.\nHalere, badirudi gizartearen hainbat sailetan ez dutela arazo hau begi onez ikusten, edo guztiz aurka daudela.\nEz dut nik ukatuko bizi garen gizarte honetan ezberdina izatea problematiko bihur daitekeela, eta zentzu honetan irudi dezake hobe litekeela ume batek ama eta aita izatea.\nBaina baieztapen honek oso eremu arriskutsu batera garamatza: alargun gelditzen diren aita edo amei kendu beharko genizkieke umeak?, eta ezkongabeko amei? zer egin beharko dugu elbarritu edo beste gutxituekin? eta zuriak ez direnekin?...\nSeguraski familia tradizionalaren defendatzaile porrokatu horiek, ageriko kontraesanean eroririk, lehen galderari ezezko borobilaz erantzungo zenioke.\nEdonola ere, nik ez dut zalantzarik.\nb) umeek behar dutena maitasuna dela.\nLasaitasuna, elkartasuna eta maitasuna arnasten diren giroan bizi behar du umeak traumarik eta desorekarik gabe hazteko, eta berdin dio etxe horretan bi andre, bi gizon edo gizon-andreak bizi diren.


Jazarpen sexista baten berri eman du Elorrioko Bilgune Feministak - - Anboto.org\nElorrioko Bilgune Feminista\nJazarpen sexista baten berri eman du Elorrioko Bilgune Feministak\nElorrioko Bilgune Feminista 2017-01-12 16:23\nNeska elorriar batek azken sei urteetan gizon baten partetik jazarpen eta mehatxuak jaso dituela salatu du, Bilgune Feministak ANBOTOko komunitaterako idatzitako gutun honetan dioenez. Salatzen duen bigarren aldia izan da, eta epaileak sei hileko urruntze agindua ezarri dio gizonari.\nHauxe gutuna, hitzez hitz:\nItsaso, Ane, Larraitz. Berdin du zein izeneko beste emakume bat, emakume bat gehiago, ertzain-etxera sartu da azken sei urteotan gizon baten partetik jasaten dituen jazarpen eta mehatxuak bigarren aldiz salatzera. Ertzaintzak abisatu du, kasua ez dela inora joango, "asmo txarreko txantxa bat" besterik ez dela hau, legeari dagokionean. Aholkatu diote, "ez dezala gertatzen ari zaiona gehiegi zabaldu, diskretua izan dadila", izan ere, gizona ez da errumaniarra, ez eta marrokiarra. Bertan jaio, bizi eta bertako lagunak eta familia dituen gizon zuri Elorriarra da. Seguraski, ertzain-etxera hurbildu den emakumea ez zihoan inoren iritzi edo aholku bila, beharrezko dituen babes neurriak eskura jarriko dizkion norbaiten bila baino.\nItsaso, Ane edo Larraitzek pasa den asteazkenean joan behar izan zuen epailearen aurrera, bere erasotzailearen ordu eta leku berean, azken sei urtetan bigarren aldiz. 2010.ean izan zen epaiketan emakume hau "iraindua" izan zela erabaki zuen epaileak, Genero Indarkeriaren Aurkako legeak ez dituelako aintzat hartzen bikotekidea edo bikotekide ohia ez diren gizonengandik jasaten ditugun eraso matxistak. Beraz, erasotzailea, epaitegian sartu zen erosotasun eta babes berarekin atera zen bertatik. Bigarren epaiketa honetan, sei hilabeteko urruntze agindua ezarri dio. Itsaso, Ane edo Larraitzentzako epai honek sei hilabeteko atzerakontu bat suposatzen du, berriz ere erasotua eta mehatxatua izateko sei hilabete falta zaizkiola diotsa, ekaina bueltan bera eta bere ingurua gaur egun bizi duten amets-gaizto bera bizitzen hasiko direla. Ez hori bakarrik, sei hile hauetan Ertzaintzaren patruila bat izango du bere etxea, bere lantokia, bere aisialdirako erabiltzen dituen lekuak zelatatzen. Ez da ba, erasotzailea, zelatatuta egon beharko litzatekeena?\nEta azken finean, berdin du. Epaiketa bukatu eta bi ordutara gizon zuri Elorriarra bere ohiko lekuan zegoen, ohiko kafea ohiko jendearekin hartzen. Izan ere, emakumeontzat garrantzitsuak dira neurri judizial guztiak, dituzten hutsuneak dituztela, baina are garrantzitsuagoa da herritar sare kontzientziatu eta intolerante bat, ezelako erasotzaileri gure artean lekurik ez duela erakusteko prest dagoena.


Tokiko hedabideak eta informazioa atxikitzeko beharra | Euskal Herria | KAZETA\nIpar Euskal Herriaz informatzen duten hedabideek eskaintzen duten hurbiltasuna, kalitatea eta albiste kopurua garrantzitsuak badira, osasun krisiaren erdian, herritarrek nehoiz baino gehiago behar dute hurbileko informazio hori. Alta, egungo egoerak kazetaritza lana mugatu du eta kalte ekonomikoek ere eskaintza hori apaltzea eragin dute.\nHerritarrek informatzeko duten eskubidea bermatzea baitezpadakoa da. © Isabelle MIQUELESTORENA\nEuskararen Erakunde Publikoak urtarrilean Ipar Euskal Herriko hedabideez argitaraturiko inkestaren ondorioetako bat zen bertako biztanleek tokiko hedabideak nabarmen kontsumitzen dituztela. Jendeak hurbileko informazioa eta eskaintza apreziatzen du, kalitatezkoa, eta ahal dela, kopuru handiagoan. Hori ere bazen inkesta horretan ageri zena, hots, eskaintza gehiagoren beharra.\nAlta, tamalez, koronabirusaren krisiak kontrako norabidera eraman du egoera, hedabideak salbuespenezkoa den egoera honetara egokitu behar izan direlako. Guzien arazo komunen artean dira langile taldearen behin-behineko murrizketa, etxetik lan egin beharra, emankizunen apaltzea edota egoera ekonomikoari loturiko arrangura.\nEdozein gisaz, guziak ari dira jendartearekiko duten engaiamendua eta ardura ahal bezain ongi betetzeko ahaleginean, finean jendarteak kalitatez eta hurbiltasunetik duen informatzeko eskubidea bermatzea berebizikoa delako.\nZertan dira hedabideak?\nKazeta.eus atariak martxoaren 17an argitaratu zuen barne den Mediabask taldeko Antton Etxeberri erredakzio zuzendariak eta Jean-François Lefort kudeatzaileak izenpeturiko oharra. Egoera ekonomikoari erreferentzia eginez, nabarmentzen zuen "lurraldeko bizimodu arrunta geldirik dagoela eta horrek erran nahi du gure hedabideak publizitatetik jasotzen dituen sartze gehienak eten egin direla".\nMartxoaren 19an argitaratu behar zuen Mediabask paperezko astekaria bertan behera gelditu zen, eta "bere ekoizpena eta hedapena segurtatu ahalko dugun memento beretik berrabiatuko" dela jakinarazi zien irakurleei. Anartean, Interneteko bi atarietan informazioa ematen segitzen dugu, betiere "gutieneko zerbitzu bat eskainiz", baina ohikoa denez, Euskal Herri mailako informazioa lehenetsiz.\nBere aldetik, Herria astekariak asterokoa argitaratzeari utzi behar izan dio, inprimatzeko eta banaketa egiteko ezintasunak direla eta. 1944an sorturiko hedabideak martxoaren 19an publikatu du 3.940. alea eta dituen harpide eta irakurle andana umezurtz gelditu da herriz herrikako informazioa eskas dutelako. Bere historian lehen aldikoz izan du etena Herriak, Menane Oxandabaratzek azaldu duenez. Gutienez konfinamendu egoera iragan arte ezingo dute hurrengo alea argitaratu.\nIpar Euskal Herriko Hitzak paperezko astean behinekoa atxiki du. Iñaki Etxelekuk erran duenez, seguruenik heldu den astean ere aterako dute, baina egoera luzatuz gero, "ez da jakiterik noiz arte iraun horrela". Lan taldeak lanean segitzen du, bakoitzak bere etxean, baina "testuinguru zail batean", aitortu du. Lana moldatu dute guziak Berria egunkariaren zerbitzura jarriz eta hortik sortzen dituzten artikuluen bilduma baliatzen dute Hitza astekarirako.\nPaperean eta interneten jarduten den frantsesezko Sud Ouest-ek bere eskaintzan baliabideak murriztu ditu. Horren ondorio da Ipar Euskal Herri mailako informazioan gertatu den apaltzea, egun paperezko edizioan bi orrialde baizik ez baitizkie eskaintzen bertako berriei. Nagusiki frantses Estatu eta Akitania Berria eskualde mailako informazioak ematen ditu, betiere koronabirusari loturik.\nEuskal Irratiei dagokienez, beren irrati eskaintzarekin segitzen dute, baina guziek bezala, egokitzapenak egin behar izan dituzte. "Betetzen dugun zerbitzu publikoa bermatzea ezinbestekotzat jotzen genuen, eta baita entzuleekin kontaktua atxikitzeko beharra ere", erran du Jose Luis Aizpuru erredaktore buruak. Ondorioen artean, federazioa osatzen duten bost irratien artean programazio komuna egiten dute eta tokiko irrati bakoitzerako deskonexiorik ez da egiten orain.\nEstudioetan minimoetan dira, jendea ez nahasteko eta horrek muga handiak sortzen ditu gaiei segipena emateko mementoan. Terrenora ezin ateratzea ere kalte handi bat da irratientzat eta dena telefonoz eta Internetez egin behar dute. Etxean lan egiteak arazo teknikoak sortzen dituela ere aipatu du Aizpuruk, grabaketak egiteko tresnen gabeziagatik. Halere, beren funtzioa ahalik eta gehien mantentzen dute euskal irratiek eta osasun krisian ere, saio bereziak antolatu dituzte, bai goizero haurrei zuzendurikoa eta baita kultur munduko sortzaileei haien ekoizpenak uhinetan hedatzeko eman dieten posibilitatearekin ere.\nFrance Bleu Pays Basque irratiko langileak Gaskoina eremuari begira ari dira lanean orain, etxetik, martxoaren 23an irrati hori hetsi ondotik. Izan ere, Mont-de-Marsango taldeko langile bat eri zen, ustez Covid-19 birusak kutsaturik. Beraz, programazioa eta baliabideak murriztu behar izan dituzte, tokiko informazioarekin jarraitu arren. Euskal Herriko berriak ematen badituzte ere, Akitania Berriko, Bigorre eta Pirinio Atlantikoetako informazioa nagusiagoa da egun.\nProgramazioa egokitu eta mugatu behar izan du Kanaldude herri telebistak ere. Langileak eta jendeak ez ditu arriskuan jarriko kanpora atera eta erreportajeak egiteko. Hala erran du Ximun Carrere kudeatzaileak. Beraz, jendeari etxetik sortzeko parada eman nahi izan dio bideoak bidal ditzan galdeginez. Material horrekin emankizun berezi bat ekoiztuko dute, martxoaren 26an ostegunarekin hasirik. Gainerakoan, dantza ikastaroak eta haurrentzat edukiak eskainiko ditu telebistak, jendeen konfinamendu egoera arintzeko xedez.\nFrance3 Euskal Herri ez da martxan martxoaren 17tik, telebistak edizio lokal guziak eten ondotik. "Noiz arte ez dakigu", erran du Allande Boutin kazetariak. Hiru taldetatik bakarra dago orain eta kazetari bat eta kamera bat baizik ez dira ibiltzen kanpoko lanetan erreportaje eta kronikak egiten. Euskal Herrian egiten dituzten erreportajeak orain Akitania Berriko edizio berezi batera igortzen dituzte. Albistegi bakarrean batu egin dituzte hiru lurralde eremu. "Euskal Herriko gai bat bederen sartzen da", jakinarazi du Boutinek.\nEuskara kaltetua ateratzen ari da. Erraterako, Txirrita saioa ezeztatua da mementu honetan eta errepikapenak ematen dituzte soilik. Azpitituluak ere ezin dituzte sartu osasun neurriak direla eta. "Normaltasunera itzuliko garen? Espero dugu krisia gainditzean euskarazko eskaintza berreskuratzea", azaldu du kazetariak.


Ingo xonau! etorkizunera begira en Podcast Oñati Irratia en mp3(17/12 a las 10:11:25) 14:10 45529119 - iVoox\nA continuación: Migratzaileen Nazioarteko Eguna Cancelar 10\nDescripción de Ingo xonau! etorkizunera begira\nNoka dakiten emakumeak identifikatu, elkarrizketatu, grabazioak landu eta ahotsak.eus webgunean zintzilikatu, aditz taula osatzeko informazioa batu.... Horiek dira Ingo xonau! proiektuaren baitan orain arte egin diren lanak, baina... aurrerantzean zer? Galdera hori egin diogu proiektuaren nondik-norakoak Santa Ana aretoan azaldu zituen Idoia Etxeberriari.\nelkarrizketa Noka Oñatin Ingo xonau!


Hiru urterako hitzarmena sinatu da danborradarekin\nJesus Zaballos alkateak eta Lasarte-Oriako danborradaren ATLO elkarteko lehendakariak hiru urterako hitzarmen bat sinatu dute elkartearen jarduera finantzatzeko. Hitzarmenaren zenbateko totala 31.481 eurokoa da 2017-2019 eperako. Zaballosek azpimarratu du garrantzizkoa dela hitzarmen hau sinatzea, Lasarte-Oriako danborrada hiru urtez finantzatuko dela bermatzen baitu eta horrek egonkortasun finantzario handiagoa emango baitio.\nHastera doaz San Pedro jaietarako feriak instalatzen\nUdalaren eta Ferialari Autonomoen Elkartearen arteko hitzarmena sinatu ondoren, haurrentzako eta helduentzako feriak instalatzen hasiko dira ohiko kokalekuan. Izenpetutako hitzarmenak ezartzen duenez, feriek ekainaren 23an 18:00etan hasiko dute beren jarduera, uztailaren 2ko 24:00ak arte. Aurtengo berritasun gisa, elkarteak bi pixatoki instalatuko ditu feria-barrutiaren ingurunean.\nEskuragarri dago San Pedro Jaietako programa\nGaurtik aurrera, Udalak Lasarte-Oriako herritarren eskueran jarriko du 2017ko San Pedro Jaietako programa hemen (PDF). Horrela, nahi duenak nahi duenean deskargatu eta kontsultatu ahalko du.\n2017ko San Pedro jaietarako programa aurkeztu dute\nUdaleko eta gizarteko zenbait ordezkarik atzo aurkeztu zuten aurtengo jaien programa. Ekitaldian, Txus Alonso festetako zinegotziak lankidetza eskertu zien entitate parte-hartzaileei, eta programaren parte aipagarrienak aletu zituen.\nUnai Arruti Benito lasarteoriatarraren diseinua izan da aukeratua 2017ko San Pedro jaien kartelerako. Gaur goizean, Jesus Zaballos alkateak eta Txus Alonso festetako zinegotziak banatu dute saria eta aurkeztu dute kartel irabazlea. Epaimahaiko kideak Ramón Ormazabal, Aterpeakoa, Begoña Lumbreras eta José Manuel Monge ziren, eta, aurkeztutako 19 lanak eta herritarren iritziak aztertu ondoren, Unai Arrutiren proposamena hautatu zuten.\nSan Pedro jaietan txosnak ipintzeko deialdia\nLanbideak, 2018ko Inauterietako gaia\n2017ko San Pedro jaietako kartela hautatzeko epea zabalik\nSan Pedro jaietako omendua hautatzeko parte-hartzezko prozesua\n5. orria 16(e)tik


Dekalogoak | El Correo\nEmakume bat, igeri egiten.\nTXANI RODRÍGUEZ Viernes, 12 abril 2019, 00:32\n«Nire poema gehienak igerilekuan sortu ditut, igerian bururatu zaizkidalako edo, egindakoak neure buruari errezitatuz, uretan zuzendu edo baztertu ditudalako. Uretan beti entretenitu naiz hitzekin, hauek hark osatuta daudela sinesteraino», azaltzen du Angel Errok Lerro etena (2004-2018) bere azken liburuan. Mens sana in corpore sano idatzi zenetik, ariketa intelektuala eta ariketa fisikoa lotzeak zekarren onurak azpimarratu dira. Franz Kafkak, esaterako, hau idatzi zuen 1914ko abuztuaren 2an bere egutegian: «Gaur Alemaniak Errusiari gerra deklaratu dio; arratsaldean, igeri egitera joan naiz». Ernest Hemingway boxeolaria izan zen, Haruki Murakamik korrika egiteari buruzko saiakera bat argitaratu zuen. Egun, hainbat eta hainbat gizonezko eta emakumezko idazleak kirolzaleak dira.\nPasa den igandean, Osasunaren Mundu Eguna ospatu genuen, eta berriro ariketa fisikoaren garrantziari buruz hitz egin zen. Orduak eserita ematen ditugunok egunero pixka bat ibili behar dugu. Ezinbestekoa da. Orain dela gutxi, nire idazkera-eskarmentuan oinarrituta dekalogo bat idatzi nuen. Hamar aholku xume txukundu nituen. Azkena oso laburra da eta orain arte esandakoarekin zerikusirik du: «Atera zaitez ibiltzera, arranopola!». Fisikoki, oso garrantzitsua da; baina ondo datorkio gure irudimenari ere. Oxigenatzen dugu geure barrua, eta Angel Errori gertatzen zaion bezala, ariketa fisikoa egiten dugun bitartean, inspirazioa topatu dezakegu. Ordenagailuak burmuina lehortzen didala sentitzen dut nik batzuetan.\nDena den, dekalogoa hurrengo aholku honekin irekitzen da: «Ez idatzi diruagatik, baina ez argitaratu musu-truk». Sormen lan bati eusteko komenigarria da osasuntsuak izan bai eta sosak edukitzea ere. Geure lanak prezio bat izan behar du; pertsona guztiak bezala, dentistarenera joan behar dugu batzuetan eta enpasteak ez dira sonetoekin ordaintzen. Mens sana, corpore sano, eta alaitasun pixka bat poltsikoan. Hori izango zen bizitza honetan edozein erronkari aurre egiteko formula. Dekalogo bat osatzeko zazpi puntu soberan izango genituzke, oraindik.\nLezamak omenaldia egin dio Mikel Zarate idazle euskaldunari Trogloditas taldetik etorriko zenbait kidek osatutako Kinki Boys taldea izango da Helldoradon


Konpostaren kalitatea hobetzeko kanpaina.\nAurtenSasieta mankomunitateak “Kalitatezko konposta zuri esker” lelopean iaz hasitako kontzientziazio kanpainarekin jarraituko du. Ekainaren 1etik aurrera, Gipuzkoan gaika bildutako materia organikoarekin egindako konposta doan banatuko da Urretxu, Beasain eta Ordiziako garbiguneetan.\nKanpaina hau euren etxebizitzetan edo komertzioetan egunero hondakinak txukun bereizten dituzten pertsona guztieieskerrak emateko modua ere bada.\nGarbiguneko ordutegiahau da: astelehenetik ostiralera, de 9:00-12:30 eta 15:30 a 18:30ak bitartean eta larunbatean, 9:00 a 13:00ak bitartean.\nSASIETA MANKOMUNITATEKO webeko informazioa


Laranjak eta beste fruituak denboraldian erosteko duen garrantzia Urria 2018\nEtorkizunean elikagai prozesatu gehiago erosten dugun gizartean gaude. Erabaki honekin ez dugu konturatzen gure gizarteari eta gure gorputzari kalterik eragiten ari. Mundu gutxiago kutsatu nahi baduzu eta osasun hobea gozatu nahi baduzu, laranjak eta beste sasoiko fruituak erosteko apustua egin d …\nEzagutu clementines jateko onurak Iraila 2018\nEzagutu clementines online erosteko onurak eta zure gustu eta bitaminak etxean gozatu. Egin ezazu zure eskaera Campo Filósofo-k eskainitako kalitate goreneko preziorik onenean. Erosi clementines online aukera bat dela ondo venirte daiteke osasun fruta hau hartu erosotasuna handiz onura …\n% 10eko beherapena Iraila 2018\nLaranjak eta mandarinak Internet bidez erosteko deskontua Erosketa bakoitzarekin hurrengo erosketarako %10eko deskontu-txartela emango dizugu. Deskontuak 30 egunerako balio du eta gure edozein produktu erosteko erabil dezakezu: Valentziako kalitatezko laranjak eta mandarinak. Egin …\nLaranjak online erosi: kalitatea bermatzen duen arrakasta Ekaina 2018\nLaranjak erosi linean Laranjak erosi ahal izateko abantaila hartu behar duzu kanpaina amaitzeko. Zalantzarik gabe, modu azkarrenetariko bat laranja lineak erostea da, denbora gehiago eta ziurtasuna ematen dizunean esaten duzunez. Urritik ekainera, normala eta ohikoa da fruta-dendetan lara …\nAzkar laranja bizkotxoa mikrouhin batean Maiatza 2018\nValentziar laranja bizkotxo bat eta, besterik gabe, goxoa nahi al duzu sukaldean denbora gehiegi pasatu beharrik gabe? Ezagutu gure laranja tarta eta mahaspasekin 10 minutuz mikrouhin-labean. Laranjak eta mahaspasekin valentzierak mikrouhinean errezeta Tarta hau bakarrik beharko duzu: …\nLaranjekin errezeta onenak Apirila 2018\n"Hartu bitaminak emandako zukua" agian entzuten den esaldi txikiena da. C bitamina ez zen inolaz ere joan, eta aukera ugari daude fruta zoragarri hau aprobetxatzeko. Post honetan, laranjekin errezeta onenak ditugu, beraz, "estutu" zure aukerak ahalik eta gehien. Postreak l …\nLaranjak zukua eskaintzea !: Falles de València berezia Martxoa 2018\nLaranja eta mandarinaz osatutako paketea berriak Martxoa 2018\nEsta publicación no está traducida al euskera. Puede leerla en castellano aquí. Disculpe las molestias.\nTxokolate tarta eta laranja errezeta Otsaila 2018\nZein dira laranja-zukua edateko onurak? Urtarrila 2018\nEskaera bakoitzarekin 150 g opari egiten dizkizugu. Kumquats-eko Urtarrila 2018\nUrteberri bezpera ospatzea mandarina batekin Abendua 2017\nGozatu Gabonetako laranjak oso gozoa Abendua 2017\nZiren zain zeuden: laranja zukua hemen dago Abendua 2017\nRegala Naranjas y Mandarinas por Navidad Abendua 2017\nAmpliamos la oferta del Black Friday: Una caja de naranjas de zumo gratis Azaroa 2017\nBlack Friday: Una caja de naranjas gratis ¡sólo hasta el jueves! Azaroa 2017\nAprovecha nuestra oferta de Black Friday durante esta semana. Compra de martes a jueves y te regalamos una caja de 5 kg de naranjas para zumo. Queremos que disfrutes de las naranjas y las mandarinas Campo Filósofo sin moverte de casa y esta semana con un fantástico regalo en fo …\nLas frutas de temporada: naranjas y mandarinas en otoño Urria 2017\nComprar mandarinas de calidad sin salir de casa Urria 2017\nKoktelak eta mojitos onenaren Limas Ekaina 2017\nUda honetan fitxategi onena gozatu ahal izango duzu zure koktelak, mojitos, errezetak, postreak eta gozogintza du, uztailaren 17an fitxategiak bezala online erosi ahal izango duzu, gure online dendan. Gure fruitu sourced Espainiako Almeria inguruan. Hau berria bildu fruta bat da, beraz, bere …\nZure etxean falta izan ezin diren zuku laranjak Maiatza 2017\nLaranja-zuku bat goizean hartzea bezala akzio hain sinpleak gure osasuna zaintzen laguntzen digu. Laranja-poltsa bat erosketa-organ zukurako jartzea lehen pausoa da bitaminak, zuntza eta gure organismoaren funtzionamendu onerako beharrezko beste mantenugai batzuk gure dietara gehitzeko. Laran …\nLas mejores naranjas de Valencia están en Internet Apirila 2017\n¡La Cremà de los precios! Zukutarako laranjak Martxoa 2017\nRecomienda Campo Filósofo a tus amigos y llévate una caja de naranjas para zumo gratis Martxoa 2017\nLaranja kaxa bat doan Martxoa 2017\nKaxa bat opari bezero berrientzat Valentziako laranja eta mandarinen eskaintza Zure lehenengo eskaeran goren mailako zukutarako laranjen 5 kg-ko kaxa bat oparituko dizugu, baldin eta gure produktuetako edozeinekin 10kg-ko paketea osatzen baduzu: Valentziako mahairako laranjak, man …\nSorteo de Campo Filósofo en redes sociales (Facebook, Instagram y Twiiter) Otsaila 2017\nEskaintza: Eros itzazu online zukutarako laranjarik onenak Urtarrila 2017\nUna oferta naranjas para zumo ¡insuperable! Urtarrila 2017\nEmpieza el 2017 con las naranjas más dulces Urtarrila 2017\nEndulza la Navidad con las naranjas y mandarinas Campo Filósofo Abendua 2016\nDenboraldiko lehen laranjak Azaroa 2016\nHasi da denboraldi berria! Jada hemen ditugu gure mahairako laranjak eta bildu berri diren klementina mandarinak sorotik zure ahora zuzenean. Freskoak eta zaporetsuak, bitaminaz beteak\nBildu berri diren klementinak! Urria 2016\nHasi da denboraldi berria! Jada hemen ditugu gure lehenbiziko klementina mandarinak bildu berri, sorotik zure ahora zuzenean. Freskoak eta zaporetsuak, bitaminaz beteak. BIkainak hotz egiten hasi den garai honetarako. Eta zure leialtasuna saritzeko, eta hilabete honetan soilik, eskaera bako …\nUrrian itxaroten dizugu Uztaila 2016\nLaranjetako eta mandarin valentziarretako kanpaina berria 2016ko urrian hasiko da. Zuek uda zoriontsua pasatzea opa dizuegu eta elkar ikusten dugu hurbileko|hurrengo udazkenean zitriko fresko onenekin, bitaminez eta energia guztia zuri emateko eta indarrak berreskuratzeko zaporeaz beteta. It …\nSasoiko azken laranja astea. Ostegunera arte soilik! Ekaina 2016\n¡Este Jueves damos por finalizada la campaña de nuestras naranjas! Este Jueves día 23 de julio de 2016 cerramos nuestra campaña de naranjas como son las mahairako laranjak por su frescura y sabor y nuestras excelentisimas zukutarako laranjak para los …\nEskaintza zukutarako laranjetan Otsaila 2016\nBeherapenak zukutarako laranjetan Egin ezazu oraintxe bertan zure eskaera eta etxera bidaliko dizkizugu zukutarako maila goreneko 15 kg laranja, 15 €-ren truke soilik. Bidalketa-gastuak barne*. Egin klik hemen zukutarako laranjak erosteko Goza ezazu laranja-zuku onenaz. Egun …\nKaxa bat opari bezero berrientzat Otsaila 2016\nLaranja kaxa bat doan Valentziako laranja eta mandarinen eskaintza Zure lehenengo eskaeran goren mailako zukutarako laranjen 5 kg-ko kaxa bat oparituko dizugu, baldin eta gure produktuetako edozeinekin 10kg-ko paketea osatzen baduzu: Valentziako mahairako laranjak, mandarinak, Navel Cara …\n% 10eko beherapena Otsaila 2016\nLaranjak eta mandarinak Internet bidez erosteko deskontua Erosketa bakoitzarekin hurrengo erosketarako %10eko deskontu-txartela emango dizugu. Deskontuak 30 egunerako balio du eta gure edozein produktu erosteko erabil dezakezu: Valentziako kalitatezko laranjak eta mandarinak. Egin zure es …\nCampo Filósofo-n ditugu jada Navel Cara Cara laranjak Urtarrila 2016\nCampo Filósofo-n prest ditugu jada Navel Cara Cara laranjak. Ezagutzen dituzu? Navel Cara Cara laranjak ezin hobeak dira mahairako laranjen artean, eta baita zukutarako ere, mami gorrixka eta trinkoa dute. Oso barietate gozoa da eta garraztasun baxua du. Haren zaporeak gerez …\nGure web orria berritu dugu, eta zurekin ospatu nahi dugu Urtarrila 2016\nIkus dezakezuenez, itxura berri eta berritzailea eman diogu orriari. Erabilera erraztu nahi izan dugu horrela, Interneten laranjak erostea azkarragoa eta erosoagoa egin dakizuen. Ospatzeko, eskaintza berria daukagu zuentzat: Gure produktuetako edozeinetan 10 kg edo gehiago erosita: …\nValentziako laranja eta mandarinen erosketa Internet bidez Urtarrila 2016\nValentziako laranja eta mandarinen erosketa Internet bidez Campo Filosofo-n Internet bidez laranjak modu erraz eta erosoan eros ditzazun zerbitzu osoa eskaintzen dizugu. Hauxe da eskaintzen dizuguna: Valentziako laranja eta klementina mandarinen salmenta Fruta bildu berria, fres …\nLaranja freskoak Eguberrietarako Abendua 2015\nEguberriak iritsi dira! Jai Zoriontsuak eta Urte Berri on opa dizkizugu! Eta, zein modu hobeagorik jaiak ospatzeko laranja eta mandarina freskoak dastatzea baino? Oraintxe daude zapore eta gozotasun puntu-puntuan, Eguberrietako postreetarako primeran. Sorotik zure mahaira zuzen-zuz …\nJada prest ditugu zukutarako laranjak Abendua 2015\nJada hemen ditugu gure zukutarako laranjak. Bildu berri diren laranjekin hasiko dugu denboraldia; sorotik zure etxera zuzenean. Zure familiarekin laranja-zuku fresko eta osasuntsuaz goza dezazun. Sustapen-ekintza lez eskaera bakoitzarekin hurrengo erosketan erabil dezakezun %10eko …\nHemen ditugu jada, fresko eta zaporetsu, denboraldiko lehen laranjak Azaroa 2015\n¡Hasi da denboraldi berria! Jada hemen ditugu gure mahairako laranjak eta bildu berri diren klementina mandarinak sorotik zure ahora zuzenean. Freskoak eta zaporetsuak, bitaminaz beteak. Egizu zure eskaera oraintxe bertanwww.campofilosofo.comhelbidean Irteera-e …\nBildu berri diren klementinak! Urria 2015\nHasi da denboraldi berria! Jada hemen ditugu gure lehenbiziko klementina mandarinak bildu berri, sorotik zure ahora zuzenean. Freskoak eta zaporetsuak, bitaminaz beteak. BIkainak hotz egiten hasi den garai honetarako. Eta zure leialtasuna saritzeko, eta hilabete honetan soilik, eskaera …


Free chat Batatais. Ausazko arrotz doan txateatu berehala Batatais tik.\nFree chat Batatais\nOngi etorri Chatroulette BatataisEdozein lekutan, munduko pertsona aleatory bat konektatzeko. Chatroulette Batatais dezakezu honako aukeren artean aukeratu:- Guztiak pertsona mota Batatais doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nBatatais hirien zerrenda:


EROSKIren elkartasun izarrek 50.000 euro bildu dituzte — TUlankide MONDRAGON\nKontsumitzaileek bi eurotxotan eskuratu ahalko dute EROSKIren Elkartasun Izarra Gabonetako apaingarria, supermerkatu eta hipermerkatu sare osoko ordainlekuetan, baita on line supermerkatuan ere.\nEROSKIren Elkartasun Izarren kanpainak 50.000 euro bildu ditu dagoeneko, azaroaren 16an martxan jarri zenetik. EROSKIk hirugarrenez antolatu du kanpaina hau, honako hauen laguntzarekin: ACNURen EAEko batzordea (NBEk iheslarientzat duen agentzia) eta Unicefen Espainiako Batzordea (NBEk Haurrentzat duen agentzia).\n"Aurten ere, bezeroak gure alde irauli dira lehenbiziko egunetatik, eta elkartasun handia erakutsi digute. Eskertu nahi dugu apaingarri hau erosten azaldu duten eskuzabaltasuna, eta badakigu kanpaina amaierara arte jarraituko dutela horretan", esan du EROSKIren Gizarte Erantzukizuneko zuzendariak, Alejandro Martinez Berriochoak.\nEROSKIren Bezero Bazkideek erabaki dituzte Eguberrietako elkartasun kanpainaren onuradunak, www.eroski.es webgunean botoa on line emanda. Ekimen hauek irabazi dute prozesuan: haurrentzako laguntza, zeina UNICEFen Espainiako Batzordeak bideratuko baitu, eta errefuxiatuentzako laguntza, ACNURen bitartez. Horretaz gainera, urte honetan, bilduko denaren zati bat adinekoen kolektibokoentzat den proiektu baterako ere izango da; proiektu hori lantzeko, kolektiboarekin erlazionatuta dauden elkarteen ideietatik abiatuko da EROSKI Fundazioa, eta elkarteak berak arduratuko dira hura ikuskatzeaz.\nAurreko bi aldietan, kooperatibak eta bezeroek 242.000 euro baino gehiago bildu zituzten Eguberrietako elkartasun apaingarri horiek salduta eta EROSKIren dohaintza gehigarria batuta. Diru horiek hainbat ekimenetarako erabili ziren; besteren artean, haurrei laguntzeko —UNICEFen Espainiako Batzordearen bitartez—, gure adinekoen bizi kalitatea hobetzeko —Adinekoen Lagunak Fundazioaren bitartez— eta errefuxiatuei laguntzeko —ACNURen bitartez—.\nElkartasun Izarrak kanpaina, sorburuan, EROSKIko langile baten tradiziotik dator: hark ohitura izaten zuen Eguberrietako apaingarrietan urteko bizipenik onenak idazteko. "Gure bezeroak animatu nahi ditugu tradizio horrekin bat egitera eta Eguberri hauetan ospatzeko dauden alderdi on guztiak izarretan idaztera. Gure ustez, oroitzapen on batekin momentu goxoak sor ditzakegu gu bezain modu pribilegiatuan bizi ez direnentzat", esan du EROSKIren Gizarte Erantzukizuneko zuzendariak, Alejandro Martinez Berriochoak.


Azala » KOMUNIKAZIOA » Proiektuak » WORKLAN PROIEKTUA\nAzken Plan Estrategikoetan eta Kudeaketa Planetan, enpresa-ekimena eta/edo ekintzaile-kultura sustatzeari lotutako Helburuak sartu ditugu, erakunde hauek babesle izanik: Hezkuntza Saila (Programa-kontratua), Bizkaiko Foru Aldundia, BBK ?bere garaian- eta, gaur egun, Lan eta Sustapen Saila, Work-lan fundazioren bitartez.\nGauzatu diren zereginak atal hauetan laburbil daitezke:\nIkasleen sentsibilizazioa eta prestakuntza:\nAutoenpleguko ikastaroen antolaketa Goi Mailako eta Maila Ertaineko Heziketa Zikloentzat, eta tutoretza-lana enpresa-ideien bideragarritasun azterketa egiteko, 1997tik gaur egunera arte. 832 ikaslek parte hartu dute eta 113 enpresa-aurreproiektu egin dira.\nEusko Jaurlaritzak homologatutako Enplegu eta Prestakuntza ikastaroa Autoenplegu Proiektuen Kudeaketaren eta Bideragarritasunaren alorrean trebatzeko (05/06/07). 06-07 ikasturtean emandako ikastaroaren emaitza izan da 5 alta eman direla Ekonomia Jardueren gaineko zergan (IAE).\nEkintzaileentzako arreta eta jarraipen indibiduala, ideia definitzeko, baliabideak bilatzeko (laguntza ekonomikoak, bekak,?), eta harremanak sortzeko aholkulari ekonomiko, finantzario eta/edo teknikoekin.\nLaguntza enpresa-ideiak inkubatzeko (Ardolán, Protokoloa,?).\nEtengabekoInformazioa ikasle ohientzat:\tjardunaldiak, ikastaroak, bekak,lehiaketak,?\nEnpresa-ekimeneko Jardunaldiak Aldundiarekin (Ekonomi Sustapenerako Saila), PITxorierrin: ?Sormena eta enpresen sorkuntza?.\nKoordinazioa erakunde kolaboratzaileekin. Bilerak: HETEL, TEKNIKA, GAZTEMPRESA, BBK, AZPIEGITURA, BEHARGINTZA?\nGainera, 2005/2006 ikasturtetik aurrera ekimen hauetan parte hartu dugu:\nElkarte horren bazkideak gara Eusko Jaurlaritzako Lan eta Prestakuntza Sailaren beren-beregiko gonbidapenaz, eta bertan aritzeko diru-laguntza jasotzen dugu, HETELen beste lau Lanbide Heziketako ikastetxerekin batera.\nHorri esker, enpresa-ekimena sustatzeko daramagun lana zabaldu ahal izan dugu eta Garapen Mahaiak ontzat emandako enpresa-ideiak erakarri ditugu.\nHorretarako, gure dedikazioa handitu dugu:\nZuzendaritza elkartearen Zuzendaritza Batzordearen 2 bileratara joaten da urtean.\nOrientatzaileak dinamizatzailearen rola hartzen du, zeregin hauek gauzatuz:\nDinamizatzaileen Lan Mahaia hilean behin edo bitan biltzen da abiatutako jarduerak diseinatzeko, koordinatzeko eta errazteko, Gerentearen koordinazioarekin.\nEtengabeko koordinazioa (batzuetan egunero) Gerentearekin, abiatutako jarduerak garatzeko.\nGarapen Mahaiaren hiruhileko bilerak: LH ikastetxeak eta Enpresa kolaboratzaileak, hala balizko enpresa-nitxoak aztertzeko eta eratzeko nola ideia konkretuak ebaluatzeko, haien bideragarritasunaren ikuspuntutik.\nGure Heziketa Zikloetako ikasleen gaitasun-profilak enpresa kolaboratzaileei jakinaraztea.\nEnpresa konkretuak bisitatzea / bilerak egitea (ACB, IBERDROLA, ARTECHE), jarduera edo negozio proposamenak ikertzeko.\nEnpresa-ekimenari buruzko inkesta, profil ekintzaileak detektatzeko.\nEkintzaile izateko motibatuta dauden ikasle ohien datu-basea.\nBilerak ikasle horiekin, Garapen Mahaitik detektatutako enpresa-nitxoak aurkezteko.\nBERRIDEA Enpresa-ideien Lehiaketa Abiatzea.\nEnpresa-proiektuak sustatzea gure ikasleen eta ikasle ohien artean.\nSortutako proiektuei aholkularitza teknikoa ematen dieten tutoreak aukeratzea.\nProiektua beste ikastetxe batzuetan hedatzea (aurretiko mailako ikastetxeak), ekintzaileak, ideiak eta gisa berekoak erakartzeko?\nProiektuari egiten diogun ekarpenaren datu batzuk:\nTxorierrik ekarritako enpresak (Zuzendaritzaren Gestioak)\nBERRIDEA ideia lehiaketari aurkeztutako proiektu kopurua (Enpresa Txikien Administrazio eta Kudeaketa Irakasleen lankidetzarekin): Txorikerrik 6 aurkeztu ditu, bost ikastetxeek aurkeztutako 18 proiektuen artean.\nWork-lanetik gaur egun sustatutako proiektu kopurua: 4, guztiak PI Txorierrik erakarrita:\nProtokoloa ?Ekitaldien Antolaketa (Carmen Mellina) (Gaztempresaren diru-laguntza du ikasturtearen hasieratik, tutoretza-lana egiteko).\nBaimena hasi dute:\nEnpresarentzako haurtzaindegiak (Lan-Alde) (Pilar Palacios).\nPanel fotovoltaikoen instalazioak (Javi Lekerika)\nIdentifikazio-plaken serigrafiak (Juan Goikouria)


Gasteizko Berritzegunean unitate digitalak diseinatzeko canvasaren aurkezpena – IKTon Hezkuntza – aholkularitza\nHainbat hausnarketa bideratu genituen, punta-puntako teknologia erabiliz.\nJoan den astean, Gasteizko Berritzegunean izan ginen. Unitate digitalak sortzen ikasteko saio bat eskatu ziguten eta hantxe izan ginen, berritzegune horretako 33 aholkularirekin. Lau orduko saioa izan zen eta erabat zukutu genuen. Kultura digitala lantzeaz gain, aholkularien interesa pizten saiatu ginen, teknologia digitala bigarren maila batean utziz. Azken finean, gure ustez, irakasleon rola aldatzen laguntzea eta geure ikuspuntu tekno-pedagogikoa garatzea da garrantzitsuena. Unitate didaktiko digitalak ongi diseinatuko baditugu, ezinbestekoa da horri guztiari buruz hausnartzea.\nSaioaren bigarren atalean, unitate digitalen diseinuarekin lanean hasi ginen. IKT on taldekideok lan hori errazteko tresna bat sortu nahi genuen eta saio hori aprobetxatu genuen tresna hori aurkezteko: unitate digitalak diseinatzeko canvasa, hain zuzen ere. Beheko irudian ikus dezakezuen bezala, canvasa lau lerrotan banatzen da:\nLehenengo lerroan, ZER landuko dugun zehaztu behar dugu.\nBigarren lerroan, NOLA landuko dugun zehaztu behar dugu,\nHirugarren lerroa EBALUAZIOA zehazteko lerroa da.\nEta, azkenik, laugarren lerroan, aurreko guztia gauzatzeko behar diren BALIABIDEAK zehaztuko dira.\nAipatu beharra dago aurrez aipatutako kultura digitala lantzea behar-beharrezkoa dela canvasa ongi betetzeko. Izan ere, konpetentzia digitala zer den ulertzea ezinbestekoa da (Europako markoa erreferentziatzat hartuta), baita gaitasun hori lantzen lagunduko diguten jarduera motak eta tresna digitalak ezagutzea ere.\nHori lantzen gabiltza eskolaz eskola, irakasleon gaitasun digitala garatzen laguntzeko ilusioa banatzen. Unitate digitalak diseinatzeko canvasa ere ilusio horrekin diseinatu dugu, konpetentzia digitala garatzeko bidean gure ekarpena egiteko.\nThis entry was posted in Gaitasun digitala. Bookmark the permalink.\n← Ongi etorri gure blogera\nGasteizko Berritzegunean unitate digitalak sortzeko saioa →\n2 thoughts on “Gasteizko Berritzegunean unitate digitalak diseinatzeko canvasaren aurkezpena”\nPingback-a: IKTon Hezkuntza – aholkularitza | Gasteiz...\nPingback-a: IKTon Hezkuntza – aholkularitza | 2016-12-16: Gasteizko Berritzegunean unitate digitalak sortzeko saioa


Adegik ez du bermatzen hitzarmena betetzea; greba beharrezkoa da Adegi mugitzeko | LAB SINDIKATUA\nIndustria Eraikuntza Adegik ez du bermatzen hitzarmena betetzea; greba beharrezkoa da Adegi mugitzeko\nGaurkoan Adegik LAB eta ELAk egindako proposamen bateratuari erantzun dio, hitzarmenaren betetzea hobetzeko neurriak jasotzen zituena. Bere erantzuna, gure proposamena edukiz hustutzea izan da, ez betetzeak eragozteko neurri guztiei ezezkoa eman baitie, ordu estren kontrola eta desagertzea, lan egutegia, obra publikoan langileen sarrera- irtereetan kontrol neurriak ezartzea, lan parteak derrigorrezkoak izatea eta prebentzio bitartekoen formakuntza. Neurri hauek ez dute inolako kostu gehigarririk suposatzen enpresentzat.\nGainera, Adegik ez du nahi hitzarmena betetzeko berme batzordeak obretan bisitak egitea informazioa eskuratzeko, eta ondorioz, kasu askotan ezinezkoa izango da hitzarmenaren ez betetzea frogatzea. Komisio horretara agertzen ez diren enpresei edota dokumentazioa aurkezten ez dutenei kontratuak etetea ere ez du onartzen, komisioaren beraren eraginkortasuna kolokan ezarriz.\nBere proposamenak, aurreko bileran esan zuen moduan legeak ezartzen duen kontu bat soilik onartzen du: Batzordeak egiaztatzen badu azpikontrata batek ez duela langileen soldata ordaindu, enpresa nagusiak soldata horiek ordaindu beharko ditu. Baina hitzarmena bera lege beharko luke eraikuntzako sektorean, eta Adegik ez du bere aplikazioan urratsik eman nahi.\nBeste edukiei dagokienean, Adegik ez du mugimendurik egin, %0,4ko soldata igoera gehigarria besterik ez.\nNegoziazio mahaia agortua dagoela iruditzen zaigu, eta edukietan, eta hitzarmenaren aplikazioan urratsak emateko tresna eraginkorrak lortzeko mobilizazioetara jo behar dugu.\nLAB eta ELAk proposamen bateratu bat aurkeztua dugu, eta adostasuna dugu grebak egitearen inguruan. Hau da akordioa hobetzeko eta hitzarmenaren aplikazioa bermatzeko urratsak emateko. Gure proposamen bateratua defendatu behar dugu. Defendatu, determinazio osoarekin. Orain arte emaitzak lortu ditu. Aukerak ditugu. Patronalari eskatzen diogunak ez du kostu ekonomikorik enpresentzat, hitzarmena betetzen badute. Grebaren garaia da.


1. Zutabea.- Pentsamendu kritikoa sexismoaren aurrean: Haur Hezkuntza - Hezkidetzagune\nPENTSAMENDU KRITIKOA SEXISMOAREN AURREAN: HAUR HEZKUNTZA\nEAEko hezkuntza-sistemarako II. Hezkidetza Planak, berdintasunaren eta tratu onaren bidean Eusko Jaurlaritzako Hezkuntza Sailaren planak, bai gizartean bai hezkuntza-sisteman sexismoaren gaiari aurre egitea dakar berekin, eta baliabideak eta estrategiak eskaintzen dizkio hezkuntza-komunitateari, hezkuntzatik berdintasuna gauzatu ahal izateko. Horretarako, funtsezko oinarri batzuetatik abiatzen da. Oinarri horiek ikastetxeetako lana modu sistematiko batean egituratzeko balio dute, egindako lana eta ikasleengan izan duen eragina ebaluatzeko aukera ematen duen ibilbide batekin. Oinarri horietako bat da PENTSAMENDU KRITIKOA SEXISMOAREN AURREAN. Lehenengo oinarria da, ezin baita berdintasunari buruz ikasi, lehendik berdintasun eza analizatu ez bada, eta, oraindik ere, sexuagatik edota generoagatik bereiztu, etiketatu eta diskriminatzen gaituen gizartean bizi garela jabetu gabe. Zalantzarik gabe, berdintasun ez horren jabe izan gabe, ez dugu berdintasunaren alde lan egiteko beharrik ikusiko.\nPlan honen helburuetako bat da ikasleek eta irakasleek pentsamendu kritiko bat eraikitzea desberdintasunen eta diskriminazioen aurrean; errealitatea genero-ikuspegitik aztertzeko gai izan gaitezen lortzea; oinarri kulturala duen zerbait naturaltzat ez hartzea: emakumeen diskriminazioa eta berdintasunerako negatiboak diren maskulinitateen ikaskuntza. Horretarako, hezkuntza-etapa bakoitzak jarduera desberdinak izango ditu, ikasleen adinetara eta heltze-prozesura egokituak. Ez da gauza bera berdintasuna haur-hezkuntzako ikasgelara eramatea, kontuan hartuta irakasleak egin behar duela bertan lan handiena, erreferente bilakatu behar baitu ikasleentzat. Bigarren hezkuntzan, aldiz, norbere hausnarketak eraman behar ditu ikasleak beren feminitateak eta maskulinitateak berdintasunaren oinarritik eraikitzera.\nBegira nazazu begietara.\nAzter ditzagun ipuin eta kontakizunak\nBerdintasunaren alde kantari\nGure hezkidetzako liburutegia\nEstereotiporik gabeko familiak


Tesiak 3 minututan — Unibertsitatea.Net\nHemen zaude: Hasiera › Ziztu bizian › Tesiak 3 minututan\nTesiak 3 minututan\n2015/11/09 - Unibertsitatea.net\nNafarroako Unibertsitate Publikoak antolatzen duen Tesiak 3 Minututan Lehiaketan hamaika parte-hartzaile sailkatu dira.\nHamaika izan dira Nafaroako Unibertsitate Publikoak antolatutako Tesiak 3 Minututan Lehiaketaren 4. edizioan sailkatu direnak. Ikertzaileei zientzia-dibulgazioak eta komunikazioak daukaten garrantzia norainokoa den erakustea du helburu lehiaketak eta laugarrena da aurten antolatu den edizioa.\nLehenengo "Tesia 3 Minututan" lehiaketa 2008an egin zen Australiako Queensland Unibertsitatean eta oso harrera ona izan zuen. 2010ean Australia, Zelanda Berri eta Fijiko unibertsitate askok nazioarteko lehenbiziko lehiaketa egin zuten eta urtetik urtera parte hartzaile gehiago dauzka nazioartean.\nFinalerdiak izan ziren Iruñean eta Zaragozan joan den astean. Finalerako Zaragozako Unibertsitateko 6 parte-hartzaile, NUPeko 4 eta Errioxako 1 sailkatu dira. Beren lanaren garrantzia zein den eta gizarteari egingo dion ekarpena hobekien azaltzen duena izango dira sarituak lehiaketan. Doktoretza Tesi baten Komunikazio onenaren saria 1.000 eurokoa da eta 500 euroko saria Gradu Amaierako Lan baten komunikazio onenarena.


Juan Eskoikiz - Wikipedia, entziklopedia askea.\nJuan Eskoikiz Morata (gaztelaniaz: Juan Escóiquiz) (Ocaña, 1747 - Ronda, 1820) espainiar elizgizona izan zen.\n1820ko azaroaren 27a (57/58 urte)\npolitikaria, itzultzailea eta idazlea\nAita Bermeokoa zuen. Fernando VII.aren irakaslea izan zen erregea oso gazte zenetik; eragin handia izan zuen harengan eta Espainiako politikan. Fernando printzea aitaren eta Godoyren aurka jartzea lortu zuen Eskoikizek. Espainiako gobernua Frantziari lotzeko ahaleginak egin zituen, Fernando VII.a errege hautatu ondoren. 1814. urtean, erregea askatzeko negoziazioetan parte hartu zuen, eta ondoren gobernuan egon zen. Baina, erregearen uste ona galdu eta Granadako Rondan hil zen, erbesteraturik.\nMultimedia: Juan Escoiquiz\nAzken aldaketa 25 urria 2020(e)an, 17:48(e)tan\nOrriaren azken aldaketa: 25 urria 2020, 17:48.


Itzalarekin adiskidetu | rufino iraola garmendia\n← Oiduiko txabola\nNorberarena estimatu →\nErreprimitu eta subkontzientera bidaltzen dugun material psikologikoak osatzen ditu gure Itzalak. Nahiko sinplea da itzalarena ulertzea: guk geure buruaren irudi jakin bat, besteek onartu edo goraipatuko duten irudia eman nahi badugu, horrekin bat ez datorren guztia erreprimitu egingo dugu: zintzo-fama nahi badugu, horren kontra dauden jokabideak erreprimitu eta gela ilunera bidaliko ditugu. Irudi ‘perfektuaren’ bila saiatuko gara. Baina arazoa ez da perfektuak izatea, osoak izatea baizik. Eta ezinbestekoa da itzalarekin adiskidetzea eta pertsonaren bateratze-prozesuan aurrera egitea, osoak izateko.\nKuriosoa da, horratik!, itzala nola azaltzen den gutxien uste dugunean. Bizia nahiko ondo doakigula edo joango zaigula uste dugunean… hor dator iluna gure zoriona etetera. Beno, ‘zoriona etetera’ esatea ez dago ondo, zeren itzal eta guzti gara asebetea, betetasun osoa.\nBeste modu batean esanda, geure buruaz eman nahi dugun irudi hartan sartzen ez den guztia da itzala. Ezkutatzen duguna da itzala, eta maskara, berriz, ‘ni’ publikoa. Zenbat eta argi gehiago egin gure maskarak, orduan eta beltzagoa izango da gure itzala. Maskarari gogor atxikitzen gatzaizkio, uste dugulako hori dela gauzarik baliosenetako bat. Maskara da irudi baliagarri edo idealizatua. Horrela osatzen edo eraikitzen da ‘ni’ faltsua, besteen aitormena eta onespena lortzeko. Itzala ez da behin ere geldi egoten: barrendik kanpora irten nahian dabil beti.\nItzala eta egoaren arteko borroka sistema aproposa da energia ugari galtzeko, eta egoaren irtenbidea izaten da besteengan proiektatzea. Besteengan ikusten dugun mespretxagarri guztia geuregan dago. Egoak panikoa sentitzen du bere irudia erortzeko, zeren, bere intuizioaren arabera, azpian dagoena benetan mespretxagarria da.\nIrudi ona ematearren eginahalak egiten ari den pertsona zerbait larria adierazten ari zaigu: esan nahi du baduela beste irudi bat, eta benetan beltza dela. Bere buruarekin eta bere irudiarekin gustura sentitzen denak ez dauka motiborik beste irudi bat nahi izateko. Beraz, zenbat eta gehiago saiatu irudi ona ematen, orduan eta elementu gehiago sartu behar dira itzalpean. Ez hori bakarrik; baizik gero eta desatseginago egingo zaigu geure burua, eta errudun-sentimendu handiagoa, auto-tratu txar gehiago.\nBere argi-itzalekin onartu behar dugu garena edo gure egia, oso, umil eta errukitsu haz gaitezen. Itzala salataria da. Garbi azaltzen du ez garela ematen duguna, eta bertigo-sentsazioa sortzen digu. Hainbeste saiatu irudi ona eraikitzen, eta non ohartzen naizen ez naizela hori bakarrik; gustatu ez eta itzalera bidali dudan guztia ere nirea da. Eta biak onartzen ez baditut, ez dut egingo atarramentu onik. Posible da gure inkontzientearen mezuei denbora askoan entzungor egitea, mozorrotu eta geure burua engainaturik, baina errealitatea ukatzea ezinezko bihurtzen denean, horrek esan nahi du iritsi dela ordua aurrez aurre egoteko ahaztu eta erreprimitu ditugun aspektuekin.\nOhartu behar dugu ‘santu’ bakoitzarengan ‘bekatari’ bat dagoela, eta alderantziz ere berdin: edozein ‘bekatariren’ barnean dago ‘santu’ bat. Argia eta itzala beti elkarri lotuak daude. Egia osoa onartu eta aitortzeak bakarrik askatuko gaitu. Itzala integratzen badugu, orduan gaindituko dugu eszisioa eta orduan hasiko gara sano bizitzen.\nitzuli,moldatu: rufino iraola garmendia\nEsta entrada fue publicada en 1 Espiritualitatea/gogoeta y etiquetada 160407. Guarda el enlace permanente.


2012/2013 Ikasturte irekiera ekitaldia egin zuen atzo Udako Euskal Unibertsitateak — Unibertsitatea.Net\nHemen zaude: Hasiera › Ziztu bizian › 2012/2013 Ikasturte irekiera ekitaldia egin zuen atzo Udako Euskal Unibertsitateak\n2012/2013 Ikasturte irekiera ekitaldia egin zuen atzo Udako Euskal Unibertsitateak\n2012/10/19 - Unibertsitatea.net\nUdako ikastaroek 40 urte bete dituzte aurten eta Karmele Artetxe zuzendariak UEUk denbora honetan zehar egindako ekarpena nabarmendu zuen. Era berean, eratzear den gobernu berriari iaz kendutako diru partida izendua berrezartzeko eskaria luzatu zion. Ekitaldia Martin Orberen hitzaldiarekin eta berari eskainitako UEUren I. Merezimendu Sariarekin osotu zen\nEibarko Ikastetxe Nagusira hurbildu ziren UEUko bazkide ugariekin batera, besteak beste, Lurdes Auzmendi, Eusko Jaurlaritzako Hizkuntza Politikorako Sailburuordea; Zigor Etxeburua, Gipuzkoako Foru Aldundiko Euskara Zuzendaria; Nerea Alustiza, Eusko Jaurlaritzako Hizkuntza Normalizaziorako zuzendaria; Gidor Bilbao, UPV/EHUko Euskara eta Eleaniztasuneko errektoreordea; Joanmari Larrarte, EKTko Kontseilari ordezkaria; ... politika munduko aurpegi batzuk ere: Arantxa Tapia diputatua, Xabier Isasi, EHBilduko Gipuzkoako hautagaia eta UEUko Zuzendari-ohia; Mari Jose Telleria, Eibarko Udaletxeko ekonomia, garapen, enplegu eta berrikuntza saileko burua; Esther Kareaga, Eibarko Udaletxeko Euskara eta Kultura Batzordeburua.\nEsan bezala, Karmele Artetxeren hitzaldiarekin hasi zen ekitaldia eta 40 urtetako balorazioaz gain UEUk egun bizi duen egoera gogorraz aritu zen: “Diru-laguntzak murriztu dira, deialdiak murriztu dira, eta inkluso Hezkuntza Sailak 1998. urtetik ematen zigun partida izenduna desagertu da. Horren ondorioz, erabaki zailak hartu behar izan ditugu, eta ate asko jo gaur hona heltzeko". Erakunde publiko batzuen babesa eskertu ondoren UEUko bazkideei eta eskuz esku egunerokotasunean lanean aritu direnei luzatu zizkien eskerrik beroenak. Azkenerako utzi zuen eskaera, hauteskundeen ostean osatuko den gobernuari zuzenduta "... edozein dela, dei egiten diogu partida berrezar dezan. Izan ere, guretzat partida hori hil ala bizikoa izateaz gainera, gure jardueraren aitortza bat ere bada”.\nJarraian, Martin Orbek hartu zuen hitza "Euskal Unibertsitatea, UEUren 40. urteurrenetik begiratuta" mintzaldia aurkeztuz. UEUko zuzendari ohiak euskal unibertsitatearen aldeko mugimendua atzera begira aztertu ondoren etorkizun hurbilean gertatuko denaz bere iritzia azaldu zuen.\nHitzaldi nagusiaren ondotik Karmele Artetxek UEUren I. MEREZIMENDU SARIA aurkeztu du. Sari honen bitartez, UEUren baitan, eta oro har, euskal kulturgintzan garrantzi eta itzal handiko pertsonen lana eta ibilbidea errekonozitu nahi ditu UEUk. I. Merezimendu Saria Martin Orberi eskaini nahi izan dio. Iñaki Irazabalbeitia zuzendari ohiak Martinen bi ezaugarri nabarmendu zituen: pazientzia eta ikuspegi positibotik begiratzeko gaitasuna.\nUEUren aburuz honek dira Martini aitortu ekarpen nagusiak:\nUEUren zuzendari lana onartzea une zailetan eta ondo baino hobeto kudeatzea\nUEUren egitura Hegoaldera ekartzea eta bertan sustraitzea, sendotzea eta azpiegitura egokia bilatzea.\n"UEUren estiloa dei dezakeguna berak ezarri zuen. Haren umeak gara, neurri batean behintzat, hemen gauden guztiok"


Maker komunitatea abian da Etxebarrin, hogei boluntariorekin | Geuria\nMaker komunitatea abian da Etxebarrin, hogei boluntariorekin\nMaker komunitatea eratu dute Etxebarrin, koronabirusaren aurkako borrokan beharrezkoak diren elementuak egiteko, hala nola, zipriztinen aurkako maskarak.\nArgazkiak: Etxebarriko Udala\nMaker komunitatea eratu dute Etxebarrin. Helburua da koronabirusaren aurkako borrokan beharrezkoak izan daitezkeen elementuak egitea, hala nola, zipriztinen aurkako maskarak.\nEkimen hau martxan jartzeko, 3D inprimaketaren arloan kezka eta ezagutza duten etxebarritarrei lantalde bat osatzeko gonbitea luzatu zien Udalak apirila hasieran eta dagoeneko hogei bat boluntario daude lanean Etxebarriko Maker komunitean: “Hamasei lagun daude 3D elementuak egiten: bost emakume eta hamaika gizon. Baina beste zenbait herritar ere badaude modu batean edo bestean komunitatean laguntzen”, dio Loren Oliva Etxebarriko alkateak: “Beren baliabideak dituzten pertsonak, kezkak dituztenak eta normalean Berrikuntza Zentrora (CIME) datozenak osatzen dugu Etxebarriko Maker komunitatea. Batzuk CIMEn ari dira lanean eta beste batzuk euren etxeetan. Asmoa da etxetik lanean ari direnei materiala doan ematea”.\nBi-hiru orduan bi maskara egiten dituzte Etxebarrin. “Euskadiko Maker komunitatearen zerbitzura gaude eta euren irizpideei jarraitzen diegu maskarak banatzeko. Nolanahi ere, Etxebarrin beharrak badaude -adibidez, pixkanaka irekiko dituzten saltokietan-, eurei emango dizkiegu CIMEn bertan egindako maskarak”, dio Olivak.\n3D inprimagailuak CIMEn\nEtxebarriko Berrikuntza Zentroak bi 3D inprimagailu ditu. Horietako bat bazegoen CIMEn eta bestea Herriaren Ahotsa-La Voz del Pueblo elkarteak eman du dohaintzan. Gainera, zortzi kilo material ere eman ditu elkarteak, “beharrezkoak izan daitezkeen elementuak egiteko”. Asmoa da egoera hau behin amaituta, bi inprimagailu horiek CIMEn izatea, etorkizunean tailer gehiago egiteko.\nOsasun-egoera hau piztu aurretik, Berrikuntza Zentroak 3D inpresioari lotutako hainbat tailer egin ditu, eta ekimen hau martxan jarri du osasun krisi garai hauetan sortzen diren beharrak kontuan hartuta. “Lankidetza-esperientzia izateaz gain, 3D inprimagailuen arloan benetan ikasteko aukera ematen du ekimenak”, dio Olivak: “Materiala sortzeko (maskarak eta belarrietako babesak), boluntarioek 3D teknologiari buruzko prestakuntza-saioetan parte hartu dute”.\nEkimenak guztiz bat egiten du berrikuntzak pertsonen zerbitzura egon behar duen ideiarekin, Etxebarriko Udalak Zientzia eta Berrikuntzaren Hiri gisa bultzatu nahi duen kultura.\nEkimen honetan interesa dutenek harremanetan jar daitezke cime@cimenet.net helbide elektronikora idatziz.\nEneko (CovidEuskadi): “Makerrok dohaintzan eskatzen dugu filamentua, osasun langileentzako biserak egiten jarraitzeko”\nSailkatuta: Covid-19, Covid19, Koronabirusa, Maker\nIturrondoko merkatua zabalduko dute berriro Galdakaon, elikadura produktuekin soilik\nSei pertsona daude Galdakao-Usansolo ospitaleko ZIUn, koronabirus krisian jaso den daturik baxuena


Txinako Orratz Errodamenduen fabrikatzaileak eta hornitzaileak |Xinri\nOrratz-errodamenduak luzerarekiko diametro txikia duten arrabol zilindrikodun errodamenduak dira.Aldatutako arrabolaren/ibilgailuen profilak estres-gailurrak saihesten ditu errodamenduen bizitza luzatzeko.\nXRL-k orratz-errodamenduak hornitzen ditu diseinu, serie eta tamaina askotako hainbat diseinutan, eta horrek funtzionamendu-baldintza eta aplikazio askotarako egokiak bihurtzen ditu.\n1. Orratz-errodamenduak egitura trinkoa du, tamaina txikia eta biraketa-zehaztasun handikoa, eta karga axial jakin bat jasan dezake karga erradial handia duen bitartean.Eta produktuaren egituraren forma anitza da, moldagarritasun zabala, instalatzeko erraza.\n2. Orratz-errodamendu konbinatua zentrioloen orratz-erroiluz eta bultzada-bola osoz osatuta dago, edo bultzada-bola, edo bultzada-errebol zilindrikoa edo kontaktu angeluarra, eta norabide bakarreko edo bi norabideko karga axiala jasan dezake.Erabiltzaileen egitura-eskakizun berezien arabera ere diseinatu daiteke.\n3. Orratz-errodamendu konbinatua bat datorren ardatza diseinatu den errodamendu-bidean erabiltzen da, errodamenduaren gogortasunari buruzko baldintza batzuk dituena.\nOso erabilia makina-erremintan, metalurgia-makinetan, ehungintza-makinetan eta inprimaketa-makinetan eta beste ekipamendu mekaniko batzuetan, eta sistema mekanikoaren diseinua trinkoagoa eta trebeagoa izan daiteke.\nHurrengoa: Errodamendu zilindrikoa


Zer egin gizon bat maitasuna indartsuago egiteko\nPertsona orok maite eta maitatu nahi du. Eta utzi feministek mila aldiz esaten dute ez dutela behar gizonak, bihotzez, emakume guztiek beharrezkoak, nahiak, onenak eta harrigarrienak izateko ametsak. Bai, hain hutsala eta sinplea da, seguruenik, eguneratuta dago. Baina, azken finean, emakume guztiek neskatilak ziren, printzeei buruzko ipuin maitagarrietan jantzitakoak. Gizon eder eta atsegingarrienak, maiteak behin eta guztiz bizitza osoan, nahiz eta behin ikusi gabe. Jakina, bizitza pragmatikoa da. Inoiz ez da hain argia eta zoragarria izango, eta gizon modernoen artean ia ezinezkoa da printzearekin bat egitea. Noski, nonbait, ale bakarreko ale hauek geratzen dira, baina gure latitudean oso arraroak dira, pandas eta sabeleko tigreak bezalakoak. Gizon modernoek ez dute erromantzeaz pentsatzen. Zinikoak eta pragmatikoak ziren. Horregatik, gero eta jende gehiago galdetzen ari dira neskak: zer egin nahi du gizonak maitasun handiagoa izateko?\nEz da aitortu mingotsa, baina mutil modernoak mantendu behar dira. Tentazioak gehiegi daude gure munduan, eta gure gizakiek, beraz, ez dira begi keinukariak izango ez duten bilgarri distiratsuak izango. Horregatik, maite duzun pertsonaren (eta hura maite duzu), zure ekintza eta ekintzetako inork ez du inolako kezkarik izango beharrik izango, nolabait esateko, bere instintu primitiboa zuzendu behar duzu.\nArma guztietan gizon bakoitza ehiztaria da. Eta emakumea harengandik, hau da oilo bera, eta horregatik mendiak eta dales atzean utzi zituen duela milaka eta milaka urte. Eta hura harrapatu bezain laster, amore eman zuenean, aldi berean, interesak desagertu egin ziren. Beraz, emakumeekin. Ez nuen denbora ireki, fidatzen, hori da dena. Aspertuta dago, monotonoa, eta dagoeneko orkatza berri bat bilatzen ari da. Beraz, zer egin behar du gizonak maitasuna indartzen duenean - gure irakurleek interesa du\nHori dela eta, lehen idatzitako araua dio: inoiz ez duzu zure maitearen aurrean ireki. Ez duzu biografia osoa esateko beharrik, urrats bakoitzari buruz jakinaraztea, elkarrizketa guztiak telefonoz deitzea. Jakina, horrek ez du esan nahi agente sekretuekin jolastu behar duzula, bainugela mugikorrarekin ezkutatzea eta isiltasun misteriotsu batekin erantzutea. Neurrira jakin behar duzuna.\nBatzuetan, ez da xehetasunik aipatu beharrik, ez hasi lehenik zure egunean zer gertatu den esateko. Bai, eta hodi, bide batez, ezin duzu ere hartu. Batzuetan. Zeloen arinek ez dute oztopatzen. Zure maiteak fidatzen zaitu. Baina, aldi berean, ez da erabat eta erabat ziur betiko izango duzu eta ez duela ezer aldatuko.\nArau hau bi zenbaki da: ez eman erabat. Ez duzu egunero errepikatu zure bizitza, airea, janaria eta ura. Ez da behar adina konbentzitu behar eskaera betetzeko. Nahiz eta bere burua kaltetu. Garbitu baduzu, hori gabe ez zara existitzen, desagertu bazara, horrela zure nortasuna galduz gero, berehala bihurtu zara. Eta zure gogoko gauzak ere aspergarriak dira. Eta erreproduzitzen duzunean, beranduegi da negar egiteko eta galdetzeko: zer egin nahi duen gizonak gehiago maite du. Maitasuna aspaldi joan delako.\nBide batez, maitasuna eta bere adierazpena. Galdera hau hirugarren araua egozten zaie. Zentzudun galderei erantzuteko ez da beharrezkoa: "Maite nauzu?", "Esadazu zergatik oso gutxitan maitasunaz hitz egiten duzu?", "Ez al zaitut behar?", Etc. Gizonak psikologiak emakumearen oso bestelakoak dira. Guysek bere sentimenduak berretsi egiten ditu hitzek baino ekintzak baino. Horregatik, ez dute ulertzen zergatik dena agerikoa den esatea. Eta zure zoritxarra besterik ez da haserre egiten.\nEta lau araua arautuko dugu: ez inposatu. Ez inposatu maitasuna, ez iritzia inposatu, ez inposatu zaintza. Batez ere tutoretza. Kezkatu egiten duzu ala ez, jantzi ala ez, jaten zuen ala ez, taxi bat eskatu, lagunekin zuen festak lortuko zuen. Zu nor zaren badakizu? Mom zaude. Benetan adin handi bat behar duzu umea, bitxiak, eszenatokiak antolatu eta manipulatu ahal izango dituzu, edozein lekutan barkatuko duzula jakitea. Jakina, ez.\nPrintzesa izan behar duzu, babesten duena, kezkatzen duena eta gezurra beldur dela. Gogoan izan: bere pertsona maiteari buruz kezkatzen du, eta hura babestea gauza oso ezberdinak dira. Dena den urrezko batezbestekoa izan beharko luke. Bost arauari buruz hitz egiten duguna: mugatzea. Emozio guztiak itsasoa bezain eguraldi ona izan behar luke, haize argiak uharte txikiak urak eramaten dituenean. Eta olatu horiek bederatzigarren ardatz bihurtzen badira - alarma soinua egiten du. Zure gizona dagoeneko jotzen ari da kanpai guztietan. Guys ez dute zutik eta emozioak gehiegizko adierazpen beldur dira. Maitasuna, poza, erresumina edo malkoak. Kontuz ibili. Hysterics-a nahi baduzu, hobe duzu gelatik irtetea, ibiltzea, emozioak urruntzea lortzea. Gizonak kezkatuta daude lasaitasun lasai eta hotzagatik. Baina zure oihuak gogaikarriak dira eta dena aldatzen laguntzen dute. Gogoratu zenbat eskandaluak izan diren errudunak izan zirela, eta, azkenean, errudun zeuden. Beraz, marraztu ondorioak.\nEta besterik ez da benetako dama izan. Aholkatzen duen emakumea, baina ez du seinalatzen, laguntzen du, baina ez du estutu, maite, baina ez du bere maitasunarekin harritzen.\nZure ehiztariak jakin behar du oreinak zuhaitzaren atzean desagertzea. Ez, ez du asmoa egiten eta ez du beldurtzen. Baina ezin du. Emakume indartsu eta doakoa delako. Bizitza eraman dezake, indar eta talentu asko lortu ditu. Eta sekula ez da galduko, bakarrik egongo balitz. Baina, aldi berean, sentitzen du bere laguntza eta ulermena behar duela, konpromisoak eta arazoak konpontzeko prest. Baina inoiz ez zara inoiz pentsatu gabeko txotxongilo bihurtuko.\nGizon errealek benetako emakumeak bakarrik maite. Eta nahi baduzu, maitasuna ez dela berotzen, beti erregina jakintsua izaten jarraitzen du. Azken finean, emakume bat, lehenik eta behin, jakinduria da. Beraz, zuhur egon behar duzu egoera guztietan, eta gero inoiz ez duzu jasango.\nGazteak - pertsona arduraduna\nNola bihurtu nahi duzun emazte erakargarri eta desiratua?\nGizon eta emakume baten arteko adiskidetasuna\nMunduan gizonik ederrenak\nNola jokatu zezakeen zentzuduna niri buruz zoro?\nNola irabazi oligarch edo aholku gizon aberatsa irabaztea\nSemi-ile luzeko balinesko katuak arrazako\nTarator pepinoekin eta jogurtekin\nJaitsiera prestatzea - eguneratzeko armairua\nNano Shar Pei: sendatzea eta erizaintza\nKatuekin lotutako seinaleak\nNutrizioaren teoriaren kritika odol taldearen arabera\nSenarra eta senarra - lehen begiratuan gorrotoa. Zein albo hartu behar duzu?\nBarbra Streisand - izar ez ofiziala\nNire maitalea itzuli nahi dut\nEntsalada oilaskoarekin, azenarioak eta perretxikoak Korean\nSexua, eder eta erromantikoa egiteko lehen aldiz